
BIOGRAPHICAL NOTICE. 


“ Chaucer, floure of rethoryke eloquence, 


Compyled bookes plesaunt and mervayllous ; 

After hym noble Gower, experte in scynce. 

Wrote moralytees harde and delycyous ; 

But Lydgates workes are fruyteful and sentencyous, 

1ITL _ 1 1 1 J _ C * 


Who of his bookes hathe redde the fyne 
He wyll hym cal a famous rethorycyne.” 

Prologue, Fbyldis Controversy e betuene a Lover and a Jaye. 

“ O mayster Lydgate, the moat dulcet sprynge 
Of famous rethoryke, wyth balade ryall 
The chefe orygynal. 

Stephen Hawes, Pastyme of Pleasure . 

&^^ 3 I AN LYDGATE, the accomplished author of 

KPE&raMfl the “ Life of Our Lady,” the “ Story of Thebes,” 
if tlie M Histor y Troy,” and upwards of 250 miscel- 

laneous pieces and ditties, was, as he himself tells 
us, “ borne in Lydegate » (Harl. MS. 2251, fol. 283), a small village 
in the county of Suffolk , a few miles from St. Edmundsbury, 
but in what year this event took place our author omits to tell 
us. We may, however, with the assistance of the registers 
containing the entries of the dates of his consecration to the 
successive orders in the Church, arrive at a satisfactory solu- 
tion of the doubt as to the time of his birth, which we may with 
certainty place in the year 1368, or thirty-two years before the 
death of “my master Chaucer,” as Lydgate calls him. There 
is extant a very remarkable autobiographical tract of Lidgate, 
entitled his “ Testament,” which, while giving a very graphic 



IV 


Biographical Notice . 



description of the author’s childhood, is evidently a faithful 
index of the time in which Lydgate lived. Our extracts are 
from the Harl. MS. 2255, foL 47 — 66, a very fair MS.; other 
copies are Harl MS. 218; Jes. ColL Camb. MS. Q T 8 ; Bib. Reg. 
MS. 18 D 11, a later copy. From this “ Testament” it does not 
appear that Lydgate while a child showed any signs of precocity, 
or of that brilliant genius which afterward developed in him. 
He describes himself at this period as being — 

Voyde of resoun ; yove to wilfulnesse ; 81 

Froward to vertu ; of thrift gafe litil heede ; 

Loth to leme ; lovid no besynesse 

Sauf play or merthe ; straunge to spelle or reede ; 

Folwyng al appetites, longyng to childheede; 

Lihtly toumyng, wylde and seelde sadde, 

Weepyng for nouhte, and anoon offtir glad. 

' For litil wroth to stryve.with my felawe 82 

As my passiouns did my bridil leede ; 

Of the yeerde somtyme I stood in awe, 

To be scooryd, that was al my dreede, — 

Loth toward scole, lost my tyme indeede ; 

Lik a yong colt that ran withoute brydil 
Made my freendys ther good to spends in ydil. 

I hadde in custome to come to scole late, 83 

Nat for to leme, but for a contenaunce ; 

With my felawys reedy to debate ; 

To jangle and jape was set al my plesaunce, 

Wherof rebukyd this was my chevisaunce, 

To forge a lesyng and therupon to muse, 

Whan I trespassid mysilven to excuse. 

To my bettre did no reverence, 84 

Of my sovereyns gafe no fors at al, 

Wex obstinat by inobedience, 

Ran into gardyns, applys ther I stal ; 

To gadre frutys sparyd hegg nor wal : 

To plukke grapys on othir mennys vynes 
Was moor reedy than for to seyn matynes. 

My luste was al to scorne folke and jape, 85 

Shrewde tornys evir among to use, 

To skoffe and mo we lyk a wantoun ape, 

Whan I did evil othre I did accuse, 

My wittys five in wast I did abuse, 

Rediere chirstonys for to tell 

Than gon to chirche or heere the sacry belle. 

Loth to ryse, lother to bedde at eve, 86 

With unwassh handys reedy to dyner, 

My Pater noster, my crede, or my beleeve 
Cast at the cok ; lo ! this was my maneere ; 

Wavyd with eche wynd as dothe a reed spere, 

Snybbyd of my frendys suche techechys for t } amende 
Made deffe ere lyst nat to them attende. 

A child resemblyng which was nat lyk to thryve, 87 
Froward to God, rekless in his servise, 

Lothe to correccioun, slouhe mysylfe to shrive, 

Al good thewys reedy to despise ; 

Cheef bellewedir of feyned truaundise ; 

This is to meene, mysilf I cowde feyne 
Syk lyk a truaunt felte no maneere peyne. 

My poort, my pas, my foot alwey unstable ; 83 

My look, myn eyen, unsure and vagabounde, 

In al my werkys sodeynly chaungable : 

To al good thewys contrary I was founde ; 

Now ovir sad, now moomyng, ne jocounde, 

Wilful, rekles, mad stertyng as an hare ; 

To folwe my lust no man wolde I spare. 

Our author states that he remained in this lamentable condi- 
tion until he was “ yeeris accountyd ful fifteene,” and although 
he had become a religious : — 

Duryng the tyme of this sesoun Ver, 80 

I meene the sesoun of my yeerys greene, 

Gynnyng fro childhood stretchithe up so fere 
To the yeerys accountyd ful fifteene, 

B’ experience, as it was weel seene, 

The gerisshe sesoun straunge of condiciouns, 
Dispoosyd to many unbridlyd passiouns. 

Entryng this tyme into religioun 89 

Unto the plouhe I putte forth myn hoond, 

A yeer compleet made my profession, 

Considryng litil charg of thilke bond ; 

Of perfectioun fill good exaumple I foond, 

The techy ng good in me was al the lak, 

With Lootys wyff I lookyd ofte bak. 

He was taught discipline by virtuous masters, and to follow 
“ blyssid Benyt ” in doctrine. The rule was read and expounded 
to him by “ vertuous men religious and sad ” ; but of all this, 
though he “ herd al weel ... of that they taughte,” he took but 
little heed. He wore a black habit of religion “ oonly outward 
as by apparence.” To follow that change he “ savouryd but ful 
lite, sauf by maneer countirfet pretence.” He feigned false 
humbleness so covertly “ when folkys were present, when as- 
cending the ladder of the nine degrees of vertuous meeknesse, 
called in the rule grees of humilitee,” as to deceive everyone. 
“While here in contemplaciouns I found but smal comfort, 
Holy histories did to me no cheer, 

I savouryd mor in good wyn that was cleer. 

But a change for the better was at hand, for 
Witheyne fifteene holdyng my passage, 

Mid of a cloistre depict upon a wal 
I sauhe a crucifix, whos woundys were nat smal, 

With this word VIDE writen ther besyde, 

“ Beholde my meeknesse, O child, and lefe thy pride.” 

A circumstance to which our author attributes his reformation, 
and of this word vide he, in his “ last age taking the sentence,” 
Gan to write with humble reverence, 

In remembraunce of Cristis passioun, 

This litil dite, this contemplacioun, 
which is entitled “ Lyk a lambe offryd in sacrifice.” From this 
period he seems to have seriously devoted himself to study 
and to the service of the Church. We find that he was 
shortly after sent from the monastery of St Edmundsbury to 

Gloucester Hall, Oxford (ms. Ashm. 59 ii.), it being the practice 
of the monastery to send ail students for Oxford there ; while 
those intended for Cambridge were sent to Gonville and Caius 
College. Before the foundation of Gloucester College the Bene- 
dictines had no recognized college in the University for their 
novices, who were dispersed about in Houses. This Gloucester 
Hall was originally the property and residence of Gilbert Clare, 
Earl of Gloucester, from whom it passed to the Hospitallers of 
St. John of Jerusalem, and subsequently from them to the Bene- 
dictines. The College was supported by the contributions of 
the Abbeys of St. Edmundsbury, Glastonbury, and thirteen 
others, together with two priories, each of which, according to its 
position, sent two or three novices, who were maintained until 
they had graduated, and then returned to their monastery to 
teach their brethren. It was while staying at the University 
that Lydgate attracted attention as a poet, his translation of 
the fables of ALsop, entitled “ Ysopus Ethiopus, in balade, by 
Dan John Liedegate, made in Oxenford ” (ms. Ashm. 186) and 
many of his smaller pieces and ditties being written while there. 
On his return to the monastery of St. Edmundsbury he received 
his ordination. The Registry of Richard Braybrooke, Bishop 
of London, gives May 13, 1388, as the date of his receiving the 
four minor orders in the church of Hadham. The dates of 
his consecration to the Offices of Subdeacon (17 Dec. 1389), 
Deacon (12 May, 1392), and Priest (4 April, 139 7), are given in 
the Registry of William Cratfeild, abbot of the monastery. (MS. 
CotL Tiberius B ix. fols. 1, 35, 52. This MS. unfortunately 
nearly perished in the fire at Westminster in 1730, when so 
many of the Cottonian MSS. were either seriously damaged or 
entirely destroyed.) According to the custom of the time, Lyd- 
gate, in order to finish his education, left this country on a tour 
through France and Italy, but the precise date of his departure 
cannot be ascertained. 

I have been ofte in dyvers londys 
And in many dyvers regiouns, 

Have eskapyd fro my foois hondys, 

In cities, casteUvs, and in tons, 

Amonge folke of sundry naciouns, 

Wente aye forthe and took noon hede, 

I askyd no manere protectioun 
God was myn helpe ageyn al drede. (ms. Harl. 2255) 
While abroad he made good use of his time, studying with 
diligence both the language and literature of France and Italy. 
On his return to England he opened in his monastery a school 
for teaching the youth of the nobility the arts of versification, 
&c. His mastery of the French language caused him to trans- 
late from that tongue into English verse a great number of 
well known pieces, which considerably enriched our literature, 
while causing the translator to make those amplifications to the 
English language for which he is regarded as a worthy successor 
of Chaucer. The Ashmolean Museum possesses his “ Devowte 
Invocaton made by Lydegate to saunt Denys at the request of 
Charlies the Frenshekynge to let it be translated out of Frenshe 
in to Englishe,” and is also rich in the possession of other of his 
works. His oft quoted “ Dance of Death ” is derived from the 
same source. 

Out of the Frensh I dwight it of entent, 

Not word by word, but folwing in substance. 

That he occupied a high position in the minds of the people 
at this period is proved by the titles prefixed to the various 
transcripts of his writings, as u that approbate poet,” “ that phi- 
losofre, Lidegate dann John,” “that solempne religious Lide- 
gate,” “ that vertuous Lydigate,” M that solempne clerk,” “ the 
religious manne,” &c. We find that he was still residing at the 
monastery in 141 5, his name being mentioned in the register 
at this date in connection with the election of a new abbot 
—William of Excetre — Abbot Cratfeild having died in 1414. 

But in June, 1423, he left the Abbey, being elected Prior of 
Hatfield Brodhook, Essex ; in the following year, however, he 
had leave to return to his monastery again, preferring the quiet 
of his old cell to the more important position of prior. (Cott. 

Tib. B ix). Of the brilliancy of his genius and the depth of his 
learning there can be no doubt, for a slight glance at his volu- 
minous writings will show'ThaT he was not only a good theo- 
logian and poet, in the true sense of the word, but a philo- 
sopher, geometrician, astronomer, and a logician. 

In the Prologue of his “Story of Thebes” — which was 
intended as a continuation of “ The Canterbury Tales ” which 
had been left incomplete by the death of Chaucer — we have an 
interesting picture of him in his riper years. He says he 
travelled to visit the town of Canterbury 

In a cosse of blacke and not of green, 

On a palfrey slender, long slene, 

With rusty bridle made not for the sale, 

My man to foine with a void male. 

He went “ by fortune ” to the inn where Chaucer’s pilgrims 
had lodged, and the host addresses him thus : — 

Ye be welcome newly into Kent 
Though your bridle have nother boos ne bell, 

Beseeching you that ye will tell 
First of your name and what countre, 

Without more, shortly, that ye be, 

That look so pale, all devoid of blood, 

Upon your head a wonder threadbare hood, 

Well arrayed for a ride late. 

He answered, 

My name was Lydgate, 

Monke of Burie, nie fifty yeare of age. 

It appears that he more than attained the alloted three score 
and ten, for in the Harl MS. 2255 we have a metrical translation 
by him of the “ De Profundis,” to be hung against the walls of 

the Abbey Church, for the use of the monks, which he undertook 
at the command of Abbot Curteys, who died in 1446. 

Late charchyd in myne oolde days 
By William Curtys, 

Which gave comaundement 

That I shulde graunte myn assente. (ms. Harl. 2255) 
In his “ Philomela” he mentions the death of an Earl of War- 
wick who also died in 1446. This brings our. author to the age 
of seventy-eight, after which date little mention of him is 
anywhere made. 

It is asserted on good authority that Lydgate was buried at 
St. Edmundsbury, and in MS. Harl. 116, fol. 170, occurs the 
following epitaph, written probably soon after his decease, but 
whether it is the same as that which graced his tomb is open to 
doubt. 

EPITAPHIUM JOHANNIS LIDGATE, MONACHI DE BYRI. 
Lidgate Cristoticon Edmundum Maro Britannis, 
Boccasiousque viros psallit, et hie cino est. 

Haec tria praecipua opera fecit : vij libros de Christo, librum de 
vita Sancti Edmundi, et Boccasium de viris illustribus, cum 
multis aliis. 

This epitaph, however, does not agree with that given by 
quaint old Fuller, which is as follows : — 

Mortuus seclo superis superstes, 

Hie jacet Lydgate tumulatus umi, 

Qui fuit quondam Celebris Britannae 
Famae Poesis. 

And which has thus been rendered : 

Dead to the world, living above the sky, 

Intombed in this urn doth Lydgate lie, 

In former times famed for his poetry 
All over England. 

The assertion that “he was famed in former times” seems 
to imply that this epitaph was not written till a much later date 
than the year of his death. 

In Vol. iv., p. 1 31, of the Archaeologia appears an account of 
the discovery among the ruins of the Abbey of St. Edmunds- 
bury of two fragments of coarse, soft stone with portions of an 
inscription upon them in which the name of Lydgate very clearly 
appears. An illustration of these interesting relics is given 
in the same volume. It is very probable that these pieces are 
portions of the original tomb of Lydgate, but the fragments of 
words that are upon them in no way coincide with any part 
of the epitaphs we have just quoted. This discovery, instead 
of putting an end to all doubts, only adds to our perplexity as 
to which must be regarded as the original inscription. 

In the short sketch which we have given of the life of this 
illustrious monk we have purposely refrained from any criticism 
on his numerous works, our purpose being to notice these 
separately ; but we will close this short biographical memoir 
by quoting the opinions of F uller and the poet Gray upon his 
writings. The former says : — “ If Chaucer's coin was of greater 
weight for deeper learning, Lydgate's were of a more refined 
standard for purer language, so that one might mistake him for 
a modem poet" Gray says : “ I pretend not to set him on a level 
with Chaucer, but he certainly comes the nearest to him of any 
contemporary writer I am acquainted with. His choice of ex- 
pression and the smoothness of his verse far surpass both Gower 
and Occleve. He wanted not art in raising the more tender 
emotions of the mind." 

prologue* 

THOUGHTFUL herte, plonged in distresse, 
With slombre of slouthe this longe wynt’s nygt, 
Out of the slepe of mortall hevynesse 
Awake anone and looke upon the lygt 
Of thilke sterre that with hire bemes brygt 
And with the shynyng of hire stremes merye 
Ys wonte to glade al oure emysperye ; 

And to oppresse the derknesse and the doole 2 

Of hevy hertes that sorowyn and sighen ofte : 

I mene the sterre of the brygte poole 
That with hire bemys whane she is alofte 
May all the trouble aswagen and assofte 
Of worldly wawys whych in this mortall see 
Hath be bysette wyth grete adversite, 

The rage of wiche is so tempestyous 3 

That whane the cal me is moste blandeschynge 
Thane is the storme of deth most perilous, 

Iff that he wante the lygte of hire shynynge, 

And butt the sigte alias of hire lokynge, 

From dethis brynke make us to ascape, 

The havene of lyffe of us may nougt betake: 

This sterre in beaute passeth Pliades, 

Both of shynynge and of stremes clere, 

Bootes Arcturus, and also lades, 

And Esperus whane it doth appere, 

For this is Spica with hire brygte spere 
That toward evene, at mydnyght, and at morowe 
Downe from the hevene adaweth all our sorowe ; 
Whose brygte bemes shynen fro so ferre, 

That clowdes blake may the ligt nougt steyne, 
For this of Jacob is the faire sterre 
That vnder wawes nevere doth declyne ; 

Whos cours is nougt undir the eclyptyke line, 
But evere liche of beaute may be sene 
A myddes the arke of our meredene ; 

And dryeth up the bitter teres wete, 

Of Aurora after the morowe graye, 

That she in wepynge doth on floures flete 
In lusty Aprill and in fresshe May ; 

And causeth Phebus the brygte som's daye, 

With his wayne golde-borned brygte and fayre, 
To enchace the mystis of our dowdy ayre. 

For this is the sterre that bare the brigte sonne 
Which holdith ye septre of Juda in his honde, 
Whos stremes ben out of Jesse ronne 
To shede hire ligte both on see and londe ; 

Whos. glad bemys withoute eclipsynge stonde 
Estward to us in the Orient full shene, 

With lygt of grace to voyde all oure tene. 

Now faire sterre, O sterre of sterrys alle, 

Whos ligt to see angeles delite, 

So lete the golde dewe of thy grace falle 
In to my breste lyk scabs faire and whyte, 

Me to enspire of that I wolde endite, 

With thilke bawme sente downe by miracle 
Whane the holy gost the made hys habitacle. 

And the sycour of thy grace shede 
In to my penne to illumyne this dite, 
Thourg thy supporte that y may p’cede 
Sum what to seie in laude and pris of the ; 
And first I thinke of thy nativitie, 

So that thyne helpe fro me nougt twynne, 
Benygne lady, an one for to begynne. 


€$e Uatifcitie ot ©ur Eatfp. 

FLOURE of vertew, full longe kepte in clos io » 
Full mony a yeere with holsome leeves sote, S 
Only by grace upon the stalke aros, * 

Out of Jesse spryngynge from the rote ; >> 

Of God ordeyned to be refuyte and bote 4 

Unto manky nde, oure trouble to determine, L 

Full longe biforn by prescience divine : 

The whiche flour p'serveth man fro deth 1 1 

Unto the vertew whoso lyste take hede, 

That in a gardyn a mydde of Nazareth 
So faire som tyme gan to sprynge and sprede, 

That thourg the worlde bothe in lengthe and brede 
The fresshe oodour and also the swetnesse n 

Hertis comforteth of all hire hevynesse. 

O Nazareth, wyth Bedleme the besyde, 12 

This flour thou makyth of name more royalle 
Than either Rome, elate and full of pryde. 

Or mygty Troye, with the stordy walle, 

Whos renoun holdith to be peregalle 
In honor, prys, fame, or rev’ence, 

Unto your passynge worthi excellence. 

If for the fruyte comendyd be the tre, 

Thowe hast more laude and comendacion 
For thilke floure that sprong out of the 
Than hath Aufrik, or worthy Scipyon, 

Or Rome, or Cezar, or of Fabyon, 

Thoug hire names were somtyme grave in golde, 
Hir ydell fame to thyn may nougt be tolde. 
Therfore reioyse and be rigt gladde and brygt 
O Nazareth, of name most flourynge, 

For out of the a floure most fayr of sygt, 

Most full of grace, somtyme dide sprynge, 

Of the whych fully remembrynge 
So longe agon spake holy Ysaye 
Whane that he seyde in his prophecye 
That on this floure playnly shulde reste 
The Holy Gost for his chosyn place, 

As for the fayreste and also for the beste 
That evere was, and most ful of grace, 

Whos passyng beaute no stormes may deface, 

But evere ylik contynueth fresshe of hewe 
Withouten fadynge, the colour ys so trewe. 

For this is the floure that God hym selfe behelde, 
The whyte lylye of the chosyn vale, 

The swete rose of the fayr felde, 

Wiche of colour wexith never pale, 

The violet, our langour to avale, 

Purpul hewyd showith mercy and pite 
To socoure all that in myschief be. 

And frome the stocke of Joachym and Anne 
This holy floure hadde hir original, 

To him a fome by signe y-shewid whan 
The Aungel tolde hem plainly that ther shall 
Of hem be borne a mayde in speciall 
Chosen of God, moost chefle of her allye, 

And for hire mekenesse hoote shal marye. 

And whan the Aungel at the gate of golde 
Hadde of this maide the birthe prophesyde, 

And alle the manere of hem bothe tolde 
In bookes olde as it is specify ed, 

Horn to her hous anoon thei hem higed, 

And she conseyveth, this faithful trewe wife, 

By Joachim the holy fruyte of life ; 

Oute of the wiche gan growe alle oure grace, 19 

Oure olde sorowes oonly for to fyne, 

The bytter galle pleynly to enchace 
Of the venym caUyd serpentyne, 

For whan that Anna hadde monthes nyne 
Boome this fruyt so holy and entiere, 

Thourg the grace of God anoon hit dyde appere 
In the Oryent, to gladde alle mankynde 20 

With dedly errour oppressyd of the nygt 
With clowdes blake, and with skies blynde, 

Tile they were cleryed with fayrenesse of the ligt 

Of the wiche the Aungel somtyme hadde a sigt 

With Jacob wrastlyng from him as he breide 

So longe afome to hym whan he seide 

Lete me departe w l outen more affray 21 

Agens me and make noo resistence, 

The nygt is passid, loo the morowe graye, 

The fresshe Aurora, so faire in apparence, 

Hir ligt daweth to voide all offence 
Of wynter nygtis ful longe and tedious 
With newe apperyng so glad and gracious. 

This is to seye, the holy dawnynge 22 

Of this mayde at hire nativyte 

The nigt gan voide of oure oolde momynge, 

As the Aungel in fygure dide see 

With such a touch made Jacob bee 

Sore in his sinewes lych as it is founde 

In thilke membre wher luste dothe moost hab’nde : 

In figure oonly, that ther shulde sprynge 
Doune by dissent oute of his kynrede 
A dene mayde in wille and in worchynge, 

Pure of entent bothe in thought and dede, 
Whiche as Aurora, with hire rewis rede, 

The nygt avoideth w*hir copys donne 
Afore the uprist of the brygt sonne, 

Rigt so this maiden at hire nativitie 
The nygt of dethe devoyded hathe awaye, 

And brigte kalendys, moost lusty for to see, 

Of Phebus Uprist, with owte more delaye, 

For she is Aurora, sothely this is to saye, 

Oute of the wiche, as prophetys gan devyse, 

The sune of life to us gan first aryse, 

Of whose birthe fill many a day aforne 
Albumazar rowte in speciall, 

And seide a maide sothely shale be borne 
Under the signe above celestiall 
That callyd is the signe Virginall, 

The wiche maide, as he eke telle canne, 

Shal bere a chylde with oute spot of manne. 

And as Mynerva, moder of prudence, 

Is houlde a mayde, rigt so this hevenly quene 
Bare in her wombe the Faders sapience, 

And modre was and a mayde clene, 

Of God pVidede pleynly for to beene 
Socour to man and helpe in all oure neede, 
Whan she was borne, this floure of womanhede. 

fUofo ©ute laDg bast ©fferjjD in to tbe ®emple. 

®ap* BBW SBBNP aft’ thre yeere, as was the usage, 27 

ISjB Her moder pappy s she lefte as in sowkyng, 
IfwnXw And than anoon, in her tendir age, 

Un to the Temple devoutly they her brynge, 
And un to God they made offeryng 
Of this maide, for to abyde there 
With other maidens that in the Temple were. 

And note with stondyng her passing tendirnesse, 28 
Her grene yowthe, but of yeeres three, 

Thourg Goddys helpe this braunche of holinesse 
With outen helpe wente upe, gree by gree, 

Fyfteen alofte, that alle mygten see, 

To fore that auter of so grete an higte ; 

And whane her moder therof hadde a sigt, 

For verre ioye anoon she felle adoune, 29 

Aii d seid thus, that alle mygten heere : 

God from above hathe herde my orison 
Of his godenesse, and grauntyd me my preiere, 

And recomfortyd myn opp’ssid chere 
In sigte of hem that loughen at my peyne, 

And of malice gan at me disdeyne. 

Now hathe he be my singuler refuyte, 30 

To my trestisse consolacioun, 

For he hathe made the bareyn to bere fruyte 
Thourg his mygty visitacioun, 

And made clere my confusioun, 

And alle my woo for to ov'goon 
Oonly by grace amidde alle my foon ; 

And thourg his migt the hertis hathe bowyd 
Of hem that gan to chace at me by pryde, 
Wherfor she hathe unto God avowyd 
That hir dougt* shale in the Temple abyde, 
The Hooly Gost for to beene hir guyde, 

For ev’more by Goddis purviance 
Thourg hir mekenesse him to do plesance. 
Forthe alle hire lyff there to slepe and wake, 
Him for to serve with humble parfitnesse 
That alle maydens mygte ensample take 
Of her allone to live in clennesse, 

And specialy of hir devoute mekenesse, 
Benigne poorte, countenance, and chere, 

If that hem list of hire they mygte lere. 

Fulle of vertue, devoyde of alle outrage, 

Her herte was, that God to dwelle in cliese ; 
And day by day, rigt as she wexe in age, 

Rigt so in vertue gan she to encrese, 

And nygt ne day wolde she never cese 
To exclude slouthe and vices to werrey, 

With honde to worch, or w* mouthe to prey ; 
For but in God her herte nougt deliteth, 

So uppon him entirely was her thougt ; 

And from above with grace he hire vesiteth 
That ev*y thing but hym she sette atte nougt ; 
Of worldly luste sche hathe so litell rougt 
That oute of mynde she lete it ev* slyde, 

That nougt but God may in her abyde. 

ND whane that she v. yere dide atteyne 
She was so sadde in conv'sacioun, 

And as demure, sothely for to seyne, 
From alle childhede and dissolucioun, 

In gov’nance and in discrescioun, 

And in talkyng as wise and as sage 
As any mayde of thritty yeere of age ; 

And of her rule this was her usance 
From day to day, this hooly maide entere, 

From pryme at morowe by continuance 
Tille thre of the belle to be in her prayere ; 

And tille the sonne was at mydday spere 
On golde, and silver, and wolles softe, 

With her hondys she wolde worche ofte ; 

And ever at noone to brynge hir her fode 
From God above ther was an aungel sente, 

Wiche that she tooke as for her lifelode, 

Thankyng him ay withe alle her hoole entente ; 

And aft' meete anoon this maide is wente 
Agen to preye til Phebus went to weste, 

And ever at evene w* hym she toke her reste. 

This life she ledde, and this cours she gothe, 

In whom was nev* yitt founde offence ; 

And nev* man sawe this mayd oute wrothe, 

But ev* meke, and fule of pacience, 

Of hert clene, and pure of concience ; 

This lyf she ledde, and as bookes teche 
Of wordys fewe, and wondir softe of speche. 

The meet also that was to hir brougt 39 

Out of the Temple, for her sustinance, 

With hert glad and a parfigt thougt 
To poore and nedy, that lyvyd in penance, 

To give it frely was alle her plesance ; 

And who that ev’ of her hadde a sigt 
Of alle dissese was made gladde and ligt. 

And ev*ry wigte greved wt sekenesse, 40 

A touche of her made hem hoole anoone, 

And thei that were in thougte and in distresse 
Whan thei her seye hire malyce was a goone ; 

And thus she was un to ev’ychone 
Of alle meschief refuyte and remedye, 

With a beholdyng of her goodly eye. 

And of this maide, eke as it is tolde, 41 

Here goodly face was so fulle of ligt 
That noo man mygt susteyn to beholde, 

For it was clerer than the sune brigt ; 

That the crowne, in the wynt*s nygt, 

Of Adrian, ne of the sterrys sevene, 

To her faimesse ne bene nogt for to nevene. 

Yitt nev* man temptyd was with synne 42 

While he behelde on her goodly face, 

The Holy Goost so holy was her withynne 
That al enviroun sprede gan his grace 
Where that she was p’sente in the place ; 

For all weie God gaf to hire p’sence 
So fulsome ligt of hevenly influence. 

Ne noon so faire was nevere founde in Rewme 43 

As was this maide of Juda and of Sione, 

The dougter chosen of Jerusaleme, 

Of David sede, to be sette aloone; 

Of alle maidens, to reken hem ev'ychoone, 

She bare the prise as well in faimesse 
As she excelled in v*tue and in goodnesse. 

Lete be thou Grece, and speak not of Eleyne, 44 

Ne thou Troie, of yonge Pollicene, 

Ne Rome, of Lucresse with her eyen tweyne, 

Ne thou Cartage, of the fresshe quene 
Dido, that was some tyme so faire* to sene, 

Let be your boste, and take of hem noon heede, 

Whos beaute failleth as floure in frosty meede. 

Hestir was meke but not to hir mekenesse, 45 

And Judith wise, but she did yet excelle, 

And Bersabe of grete semelynesse, 

And Rachel fair, Jacob can you telle, 

But she aloone of womanhede the welle 
Of bounte beaute that nev*e fade may, 

Nougt liche a floure that florissheth but in May. 

Passeth echoone, bothe nyy and ferre, 46 

Bothe in faimesse and in pTectioun, 

Rigt as the sonne dothe a litel sterre ; 

And as the rubye hathe the renoun 
Of stonys alle, and dominacioun, 

Rigt so this maide, to speke of holinesse, 

Of women alle is lady and mastresse. 

Of whom spake some tyme wise Salamon, 47 

In Sapience who so liste to seeke, 

That she was chosen for her self allon, 

This white dove, w* her eyen meke, 

Whos chekes weren her beaute for to eke 
With lilies meynte, and fresshe rooses red. 

This is to sey, who so can take hede, 

First with the roose of womanly sufferance, 48 

And with the faire lilie next of chastite, 

She was ennewid, to give her suffisance 
As wel in goodnesse as in beaute ; 

And as he seith, sche fairer was to see 
Than other Phebus, Platly, or Lucyne, 

With homes ful of heven whcne thei shyne. 

And of this maide, as seint Anselme seith 
In hys wrytyng, hir beaute to termyne, 

Of face faire, but fairer yett of faithe 
He seith she was, this holy pure virgine, 
Whos chaste herte to nothing dide enclyne 
For alle hir beaute but to holinesse ; 

Of whom also this autor seith expose, 

That she was dougt’ of David bi dissent 
Sterre of the sea, and Goddys owne ancylle; 
Quene of this worlde, al weie of oon entent, 
And Goddys spouse, his hestis to fulfille, 
And ev*e redy for to doo his wille ; 

Cristis temple, and also receptakle 
Of the Holy Goost and chosen tabemakle ; 
The Gate of Heven, and also the faimesse 
Of women alle who so loke a rigt, 

Of maidenhede lady and princesse ; 

Oone of the fyve that bare her laumpys ligt 
Redy to mete with her spouse at nigt, 

Ful prudently awaiting at the gate 
That for noo slouthe she come nogt to late. 
In figure eke the chaundelabre of golde 
That soome tyme bare vij laumpes shene, 
This is to seye, the ressert and the holde 
Of God p’servyd, for she was so clene, 
Thourg her merite endowed for to bene 
By grace of hym that is of power mooste 
With the seven giftes of the Holy Gooste. 

Is undirstonde this maide moost entere, 56 

With sevene vertewes that in hire were founde, 

That some tyme weren with goostly ligt so clere 
Thourg ligt of vertue inwardly iocounde, 

Oonly thourg grace that dide in hir abounde ; 

And alle thei weren groundid on mekenesse 
Hire ligt to God more plesauntly to dresse ; 

For faithe in hir hadde a grounde so stable 57 

That it was voide of alle doubilnesse : 

Hire hope of triste was also mayntenable, 

Rootyd in God by parfit sekimesse, 

Whos charite so large gan him dresse 
That up to God hastyd ranne the fire 
With hert of clennesse to alle by desire. 

Stronge in vertue, prudent in gov^nance, 58 

She hadde also conveied with clennesse, 

And soveraynly she hadde attempance 
In alle her werkys w* grace of visenesse 
And evere anexfcd vnto the rigtwitnesse. 

With yn her herte of womanly bounte 
She hadde of custome mercy and pite, 

Sothefaste ensample also of chastite, 59 

As seithe Ambrose, sche was in thougte and dede, 

And trewe mirrour of virginite ; 

Of poort benigne, fule of lowelyhede, 

Ay humble of chere, and femynyn of drede, 

Prudent of speche of what she list to shew, 

Large of sentence and but of wordes fewe. 

To preie and rede that was evere her lyfe, 60 

Of herte waker by devocioun, 

To God alle weie with thought contemplalif 
Full fervent evere in hire entencioun, 

And ydel nevere frome occupacioun, 

And especially un to almes dede 
Her honde was evere reedy at the nede ; 

And fule she was of compassioun 
To rewe on alle that felte woo or smerte, 

Wei willid ev* with hoole affectioun 
To ev*y wigte, so lovyng was her herte. 

Sadde w* alle this that hire nevere asterte 
A loke amys of here eyen faire, 

So close of sigt was this debonaire. 

And in psalmes of holy p'phecie 
To loke and reede she founde moste delite, 
And whan she sawe and founde in Issaie 
Of Cristis birthe howe he dide write, 

To God she lifte hir tendir handis white 
Besechyng hym that she mygt abide and see 
The blesfule day of his nativite. 

And in the booke of Elizabeth 
That titillid is of her avisiouns, 

I fynde howe this maide of Nazareth 
Seide ev*y day sevene orisouns, 

That callid ben her peticiouns ; 

With humble herte this yonge blisfule maide, 
Ful lowely knelyng, evene thus she saide : 


P?ofo ©ure Eabg ptafeh to ©oh tot j&cben JPetiriouns. 

Prima Peticio . 

BLISFUL lorde, that knowist the entent 6 
Of evY herte in thyne et*nal sigt, 

Geiv me grace the firste comaundement 
To fulfille as it is skylle and rigt ; 

And graunt also, with herte, wille, and mygt, 

And alle my soule, and alle my knowynge, 

The for to love above alle othir thing. 

Sccunda Peticio . 

A ND geiv me mygte pleinly to fulfille 

The nexte biddyng liche to thi plesance, 
And for to love with herte and alle my wille 
My neigebore in dede and counti nance 
Rigt as my self, with ev*y circumstance, 

And here with alle, for ioye, woo, or smerte, 

What thou lovest to love with alle myn herte. 

Tertia Peticio. 

T HE thridde precepte graunte eke, that y maie 
Fulfille also bothe erly and late 
In suche manere as is moost to thi paie, 

Benigne lorde, and make me for to hate 
Mankyndes foo, for he made first debate 
In kynde of man, and made him to trespace 
Agenis the, and to lese his grace. 

Quarta Peticio . 

A ND, lord, graunte me for thi migte digne 
Above alle thinge to have mekenesse, 

And make me humble, sufferant, and benigne, 
With patience and inward myldenesse 
Of alle vertues gev me eke largesse, 

To be accepted the to queme and serve, 

To fyn oonly thi grace y may disserve. 

Quintia Peticio . 

A ND also, lord, with quakyng hert and drede 
Mekely y preie unto thi deietee 
Me for to graunt of thi goodlihede 
The gracious oure for to abyde and see 
In wiche the holy chosen maiden free 
Into this worlde here aftir shal be born 
Liche as p’phetis hav written here bifom ; 

Howe that sche shal by thyn election 69 

Be mayde and modir vnto thi sonne dere : 

Nowe, good lorde, heere myn orison, 

To kepe myn eyen and my sigt entere 
That y may see her hooly halowid chere, 

Her sacrid beaute and holy co’ntinance, 

If thou of grace liste me so moche avance. 

And kepe myn eren that I may also 70 

Here hire speche and her daliaunce, 

And with my tunge speke that mayden to 
Paciently th'ourg her sufferaunce ; 

Of worldly ioye this were my suffisaunce ; 

And hire to love lyk as I desire. 

Benigne lord, sette myn herte a fire. 

And lord, also on me save thou vouche, 71 

Thourg I ther to have no worthinesse, 

That holy maide for to handel and touche, 

(Myne owene lady and my mastresse) 

And that y may w l humble buxumnesse 
Vpon my fete, in al my beste wise 
Goo vnto hir for to doo servyse. 

And to that flour of virginite 7 2 

Graunte also, lord, that y may have space 
Mekely to bowe and knele vpon my kne, 

Undir supporte oonly of her grace, 

And to honour the goodly yonge face 
Of her sone. as she dothe hym wrappe 
In clothis softe liggyng in her lappe. 

And love him best pleynly to my laste 73 

With alle myne herte and myn hoole servyse, 

With oute chaunge while my lif may laste, 

Rigt as thi self, lord, canst best devyse, 

So that I may in feithfull humble wise 

In all this worlde no more grace atteigne 

Than love him beste with all my mygte and peyne. 

Sexta Peticio . 

A ND to thi grace, lord, also I preie 74 

To graunte me to fulfille in dede 
Hooly the statutys, and mekely to obeye 
Within thi Temple, as y here hem rede, 

For but thou helpe y may no thing spede 
As of my selfe, and therfor vn to the 
Alle y comytte as thou liste it be. 

The observaunces and the p’ceptes alle 75 

That to thi Temple, o lorde, ben p’tinent, 

So lete thi grace by mercy on me falle 
That y may doo hem w* alle my hoole entent ; 

And every biddyng and comaundement 
That thi mynysters assigne vnto me 
Make me fulfille with alle humilite. 

Septima Peticio . 

A ND thi Temple and thi holy house, 76 

Benigne lord, kepe me from damage, 

And make thi peple to be v'tuouse 
To thi plesance of ev*y maner age, 

The for to serve with herte and hoole corage ; 

And whan thei erre, lord, on any syde, 

Er thou do rigt lete mercy ben hire gyde. 


?2?otD Sbtatbar, that gear l&iswbop 0 ! tbe Iafoe, foolbc 
babe bah ©ure 2lat)g foe&Dtt) to bte #one. 

[|ND thus this maide al wey day be day 
In the Temple maketh her praiers, 

To plese God what she can or may, 

The chief resorte of alle her desires, 

Tille she atteine to fourteen yerees, 

With hert avowid bothe in thougte and dede 
For to continue in her maydenhede. 

Of whos entent God wote ful unware 78 

Weren some of hem that in the Temple abide, 

Of wiche a bisshop callid Abiathar 

Caste him fully for to sette aside 

Hire purpos pleinly, and for to provide 

That hire avowe made of chastite 

Shulde nougt holde, but vtterly that she 

Shulde be weddyd sothely yif he migt 79 

Un to his sone of heig affectioun, 

For that she was in ev*ry wigtis sigt 
So passyng good of condicioun ; 

And to fulfille his entencioun 

Abithar behoteth bothe goolde and rent 

To the bisshoppis to make her assent 

To this purpos, and to her thay gon, 80 

And what they may thei gane her to excite 

And to afferme to her everychon, 

With suggered tunges of many wordis white, 

That God above dothe him more delite 
In birthe of children than in virginite, 

Or eny such avowyd chastite ; 

And more in children is honouryd in certeine, 81 

And more in hem hathe he his plesance, 

Than in suche as ben not but barreine 
With oute fruyte thourg mysgov’nance, 

And hooly writte maketh remembrance 
That noo man was, sothely for to telle, 

With oute seede blessid in Israelle. 

H O whom anon, w‘ loke down cast and chere, 
Benignely and in ful humble wise 
This holy maide seide as ye shulle here : 
Certis, quod she, yf ye wel you avise, 
Wiche in yourself so prudent ben and wise, 

And wel adv’rte in your discressyoune, 

That Abel somtyme had a doubil croune, 

Oon for his faithfulle trewe sacrifise 
Offrynge to God of humble herte and free, 

And another as y shale devyse, 

For he his body kepte in chastite 
And holy eke, as ye may rede and see, 

For he in herte was a maiden clene, 

He was ravysshid above the sterrys sevene, 

Body and alle, in a chare of fire, 

For he hym kepte frome al corrupcioun ; 

Therfore in veyne is pleinly your desyre 
To speke with me of this opynyon, 

For God wel knoweth myn entencion, 

How I have vowyd as it to hym is couthc 
To be a mayde fro my tendyr you the, 

And alle my life so forthe to p’sev'e 
For life or deth oonly for his sake, 

From wiche purpos y shale not dissev’e, 

Thourg his grace, whether y slepe or wake, 

To kepe and houlde y have undertake 
Mi maidenhede sithen yoo ful yore, 

Agen wiche ne speketh to me noo more. 

And whan thei seyen her hert not mutable, 86 

But ever stedfast of oon affection, 

And ev’yliche as any centre stable, 

Thay have made a convocacion 
Of alle the kynredis in conclusion 
The eigte day to come in fere 
By oon assente to trete of this matier. 

This is to seye that of oolde usage, 87 

Of custome kept for a memorialle 
That ev*y maide xiiij yeere of age, 

Riche and poore, of the stocke rialle, 

In the Temple no lenger dwelle shalle, 

But by statute shale be take and maryed 
By the lawe and noo lenger taryed. 

And whan thei were assemblid alle in oon 88 

Isacar in open audience 

Ganne to p’nounce afore hem ev’ychone 

Fulle prudently the some of his sentence, 

And seid, Siris, with your patience 
So it youre eeris offende not ne greve, 

Declare y shale my menyng w* your leve. 

Yif ye remembre sithe Salamon the kyng 89 

In Israeli cepter bare and crowne, 

In this Temple so rialle in bildyng 
Have yonge maidens bi devocion 
Of custome hadde here conv'sacion, 

Bothe kynges dougters and p’phetys eke, 

As ye may fynde yif ye liste to seke, 

Vn to the age of fourten yeere 90 

Abiden here, and noo lenger of space 
As ye wel knowe, w* oute any were, 

And than ben removed from her place 
And in her stede other dide pace, 

As custome was, and eche in her lynage 
Deliv’ed was vn to manage. 

And as a lawe it hathe be kept ful trewe 
Vnto this tyme in hie and lowe astate, 

But nowe Marie hathe founde an order newe 
To kepe her clene and inviolate, 

Agens wiche ther helpeth noo debate 
For of free choise and hertly volunte , 

She hathe to God avowed chastite. 

Wherfor me seemeth it were rigt wel sittyng 
To this purpose by good discrescion 
Firste that we mygte fully have knowyng 
Of Goddis wille in this opinion, 

For then it were more p’feccion 
Her clene entent as semeth me 
And eke the strenger of autoryte. 


3)o$ep& foa* foettogt) to ©ute Eabg. 


IRST that we mygte knowe v’rely 
To whos kepyng she shale co’myttyd be : 
And thai assenten here to v’rely 
Withouten more of hige and lowe degree ; 
And of accorde and of oon unite 
The prestys alle bigonnen to p’cede 
To caste lotte downe by eche kynrede, 

The wiche lotte felle on Juda anoon, 

As I suppose thurg Goddis purviance. 

And Ysacar amonge hem ev’ychone 
Pourposed hathe a newe ordinance, 

That ev*ry wigte of that alliaunce 
That wiflees were w* oute more delay 
Shulde brynge a yeerd agen the nexte day. 

And to the bisshop, higest of echoone 95 

Everiche of hem dide his yeerde brynge, 

Amonge wiche Joseph hadde brougt oone 
Thoug he were oolde and paste his likyng, 

And he anoon made his offeryng 

To God above and a sacrifice 

In the oolde lawe suche as was the guyse. 

And God to him did anoon appere, 96 

And w* the yerdis bade that he shulde goon 
And put ev'rychone in feere, 

In sancta sanctoni’ liggyng oon bi oon, 

And on the morowe to come agen echon 
Ev’iche his yerde to resseme agen, 

And upon wiche openly were seyne 
A dove appere, and up to heven flee, 97 

He shal have, w* oute moore obstacle, 

Marie in kepyng, so faire upon to see, 

As it is rigte, for the hige miracle : 

And whan thay come to the tabernacle 
As ye have herde, the bisshop devoutly 
Ev'iche his yerde deliv’ed by and by, 

But utterly upon noon of them alle 98 

At thilke tyme was ther noo thing seyne, 

For Goddys heeste was nougt yit yfalle 
Of her desire to putte hem in certeyne : 

Wherfor the bisshop with newe fire ageyne 
Entrid is in to the seyntuarye. 

And while that he a while gan there tarye, 

Goddys aungel apperith to him newe 99 

Doune fro heven by miracle sent, 

And tolde playnly the heeste of God was trewc, 

And howe himself was some what necligent 
For to delivre by comandement 
Ev*y man his yerde as he ougt. 

And whan the bisshop arigt him bethougt 

He gan remembre plainly in his mynde ioo 

That of disdeine and wilfulle necligence 
The yerde of Joseph was lefte behynde, 

Wherby he knewe that he hadde done offence, 

And gan anoon to brynge it in p’sence, 

And toke it Joseph devoutly in his honde 

Amonge hem alle ther thei dyde stande- 

Alle behinde, dissev’ed from the prees, ioi 

With humble cheere in the lowist place, . 

And of his yeerde in manere recheles, 

Fulle stille of porte, with a dredful face ; 

And whan he dide with his honde embrace 
His yerde agein, fule debonaire of looke, 

For innocence of humble drede he quoke. 

And sodenly thourg grace above divine, 102 

Alle ppenly in ev^y wigtis sigte, 

Vpon the yerde of Joseph ful benigne 
Was seene a dove, of fetheris lilie white, 

That toward heven evene toke the fligt, . 

And with oon voyse the peple thoo abreide 
And vn to Joseph alle at onys seyde : 

Blessid art thou and blessid ys thi chaunce, 103 

Thy face blessid, and thine aventure ; 

And blessid is thi humble attendaunce, 

And thou art blessid so longe to endure 
For to possede so faire a creature, 

So good, so holy, now in thi passing age, 

So gracious, so benigne, so wise and sage. 

And she anoon by preestys of the lawe 104 

Assigned was vn to his gov’nance, 

But sely Joseph gan him thoo w* drawe 
With humble chere and shamfast continance, 

And seid, Certis, ther is noon accordance 
Bitween her youthe, flouryng in faimesse 
And me whom age with unlust dothe oppresse, 

For she is faire and fresshe as rose in May, 

And wel y wote also a maiden clene ; 

And y am oolde, w l white lockes graye, 

Passid ful ferre my tendir yeeres grene ; 

Wherfor y praie you to consider and seene 
To accorde discordant seith to me no more 
Bitween her beaute and my lockes hoore. 

And whari the bisshop sawe the humble entent 
Of this Joseph and the innocence, 

And how that he to take her nolde assente, 

To him he seid in open audience : 

Joseph, he seide, take heed to my sentence, 

And be wel ware that thou the not excuse 
Ageyn the wille of God for to refuse 
This hooly maide assigned vn to the 
By opyne signe whiche alle the peple seye, 
Thourg Goddis grace and mygti volunte, 

Agen wiche be ware to disobeye, 

And thenke howe he some tyme made to deye 
Abiron and Dathan oonly for the offence 
Doon vnto him of inobedience. 

Quod Joseph, that wile y not in noo thing 
To Goddys wille ne biddyng be contrarye, 

But her accepte in to my kepyng, 

For whom God hathe shewid signes faire, 
Whiche is so good, benygne, and debonaire, 
That y to her wole servant be and guyde 
Til God for her list bet to provyde. 

And as the custome of the lawe hem bonde 
So made was the confirmacion 
By heest of wedlok bytwen hem honde in honde, 
And he her toke to his possessioun 
With hert clene and meke affectioun ; 

But while he wente to Bedleme the citee 
Mary abode stille in Galilee, 

To noon estate is kyndely fittyng, 1 14 

Of duete to speke in special, 

But to the state oonly of a kyng, 

So that no wigt but of the stocke rialle 
By statute oolde this colour vse shalle, 

For by oolde tyme ye sholde noo man seen 
In purpil clad but outher kyng or quene. 

Wherfor the sorte ful rigtfully ys falle 115 

Verrely by dewe disposicioun 

Vpon Marye that before hem alle 

By lyne rigt is dissendid don 

Of blode riale, and bi election 

Of God above was chosen for to been 

For her merite of heven and erthe queen, 

And moder eke, as ye shal after here, 116 

Of thilke kyng that clad was alle in reede 
Of purpul hewe, both face and chere, 

Doune to the foote fro his blessid heede, 

Whane he of purpil dide his baner sprede 

On Calvarye abroode vpon the roode 

To save man kynde whan he ther shedde his bloode. 

And of this purpul that y speke of to fome, 1 17 

I fynde pleynly how that Mary wrougte 
Thilke vayle that was on tweyne torne 
The same houre whan he so dere vs bougte, 

Loo how that God in his eternal thougte 
Provydid hathe by iust purveaunce 
The purpul silke to his moderis chaunce. 

UT now y leve this blessid maide dere 118 
In Nazareth amonge her frendys to dwelle, 
Ledyng a life more parfite and entiere 
Than any tounge suffice may to telle, 

For evyn like as a fulsome welle 

Shedith hir stremys in to the rivere 

Rigt so Marye an ensamplere cleere 

Gave vnto alle by plenteuous largesse 119 

Oonly vertu vppon ev*ry syde ; 

O wel were thei to whom thou were mastresse 
And blessid eke that mygt on the abide 
To have by exaumple so virtuous a gide; 

And blessid was that holy companye 
That daye by daye the seien with her eye ; 

And blessid was the paleis and the house 120 

In wiche thou haddyst thi holy mansion 
Fortuned wel and wonder gracious, 

So humble was thi conv’sacion ; 

And blessid was also al the ton 

There thou abode, and blest be the village, 

O hooly maide, where thou haddist hostage ; 

And blessid was the worthi table riche 12 1 

Where day be day thou wentist vn to boorde, 

For in sothenesse the ioye was not liche 
Of Cersus kynge, for alle his riche hoorde ; 

And blessid be thay that herden worde by worde 
Of thi speche ; and blessid the houre and tyme « 

Of alle thi life from evene til the prime. 

0 weelful eke and gracious the sigt 

Of hem that mygten vpon the beholde, 

For wel thei oute to be glad and ligt 
That were with the alweye whan thei wolde ; 
And blessid weren yonge and oolde 
That weren reioiced with thi excellence 
Whan that hem liste of the hige p’sence. 

Of the joie whoo coude telle arigt 
Of thine hevenly meditaciouns, 

Assendyng vp above the sterrys brigt 
In thine ynward contemplaciouns ; 

Or the hooly visitaciouns 

Who can reherse, brigt as sunne or levene, 

So ofte sente don to the fro hevene. 

Or who can telle thi hooly slepys softe, 

With God alweie fule in thi memorye, 

For love of whom thou sigedist ful ofte 
Whan thou were soole in thine oratorye ; 

Or who can telle the melodie and glorie 
That aungels hav made in the place 
For the ioye thei hadde to looke in thi face. 

1 am to rude to rehersen alle 

For vnkunnynge and for lake of space, 

The mater is so inly spiritual 
That y dare not so hige a stile pace ; 

But ladye myne y putte all in thi grace, 

This first boke compilid for thi sake 
Of my symplenesse, and thus an ende y make, 
Besechyng alle to have pite and routhe 
That therof shullen have any inspection 
Yf ougte be lefte of necligence or slouthe 
Or seide to myche of p’sumpcion, 

And putte it mekely to her correction, 

And aske mercy of my trespase 

Ther as y erre, and putte me in her grace. 

And thourg her benigne supportacion 
So as y canne forthe y wole p’cede 
With alle myn herte and hoole entencion, 
Prayng that maide of so goodly hede 
Croppe and roote to helpe in this nede, 
Whom y no we leve in Nazareth soioume, 
And to my mater y wole agein retourne. 

End of the First Book. 



JWeug anb ^eejs, &tg$tfoitne*0e ant) ‘Sroutij btepu- 
tiben for tbe rebempcion of man fcgnbe. 

<£,ap. that is bounde and feteryd in prison 128 

ad EgWa| Thenketh longe after deliverance ? 
iftAffl l And he that felith payne and passion 
Desireth sore after allegiaunce ? 

And who that is in sorowe and penaunce 
Little wondre of hertly hevynesse, 

Thourg he coveyte relese of his distresse ? 

And who that lyveth in langour or in woo 12c 

Fer in exile and prescripcioun, 

And is with sette w* many a cruel foo, 

And can noo gyvve to his salvacioun 
To ascape dethe w‘ oute greete raunson, 

Ful longe he thenketh of ful litil space 
While he in bondys abideth after grace 

And yitte to recorde of oolde felicite 1 30 

In soothfastnesse encresith moore his payne 
Than alle the constreynt of his adv'site, 

And causeth him more to sige and playne, 

For ioye passid can hertys more constrayne 
Here welthe afome to bywepe and waile 
Than alle torment that dothe hem assaile. 

O who coude ever sith the worlde bygan 131 

Of more ioye or of gladnesse telle 

That some tyme coude the worthy kynde of man 

That shapen was in Paradise to dwelle 

Till he, alas ! was banisshed in to helle, 

Fer in exile from his possession, 

And ther to abyde stocked in prison. 

And he hathe lost his richnesse and honour, 132 

His myrthe, his ioye, and his oolde welfare, 

His force, his mygte, and hooly his socour, 

And was of vertu nakyd made and bare, 

And lay fule sike languisshing in care, 

So far p’scripte oute of his cuntre 
That by the lawe ther may no recov’e be : 

Whos necke opp'ssid with so stronge a chene 133 

Lay plunged downe w* oute remedye, 

That whan M’cy wolde have bene amene 
Rigtwitnesse anoon gan it denie : 

And whan that Pees for recov'e gan to crye, 

Came Trouthe fortlfe with a steme face 
And seide platly that he gete noo grace ; 

For Pees and Mercy to gider assemblid were 134 

Fulle longe agoon to trete of this matiere, 

And Rigtwitnesse with them was eke there, 

And Trouth also with a denyous chere : 

And whan thai weren all foure in feere. 

As ye hav herde, and ganne to entrete, 

Than furste of alle cruelly to threte 

Trouthe began, al mooste in a rage 135 

Of cruel ire and of malencolye, 

And seide shortly that man for his outrage 
Of verre rigt moste nedys dye. 

And thus began the controu’sye 

Betwene the Sustren, and Trouthe alwey in oone 

Seide plainly that recure was ther noone, 

For I, quod Trouthe, at his creacioun 136 

Telde him the perelle affore his offence, 

But he me putte oute of his bandon 
And gave to me no man’e audience. 

And I, quod Rigt, with alle my diligence, 

Wolde him have rulyd, but he ne toke noon hcde, 
Wherfore of me he gete noon helpe at need : 

And whan he gave credence to the snake, 137 

He made his querelle even agens Rigt, 

And agen Trouthe he falsly gan to take 
Whan he her putte clene oute of his sigt : 

And agen Pees began a quarelle to figt 
Whan he from hym Mercy sette aferre, 

Brekyng the trewer and wolde algate have warre. 

Therfor, quod Rigt, pletyth for him no more, 138 

But lette him have as he hathe deservyd, 

Ye doo grete wronge yif ye wile him restore 
That hathe his heest to you not conservyd. 

A yis, quod Mercy, Nature hath reservyd 
To Pees my sustre plainly and to me 
On wretche ever to have pitee, 

And he offendid hathe of ignorance 139 

More than of malyce, y wys, quod M’cy, thoo. 

Ye for alle that he moste have his penance, 

Quod Rigt anoon, liche as he hathe doo. 

A thenke, quod Pees, that toward Jerico 
He was dispolid amonge his cruelle foone 
For lacke of helpe whan he lefte him alioone. 

That was, quod Trouthe, for he was recheles 140 

To goo the waye I taugte him of resoun. 

Quod Mercy, than the mortal too of Pees, 

The oolde serpente, roote of all tresoun, 

Of false envie and indignacioun, 

Lay in a wayte to brynge him in a trayne 
Whan he to him falsly dide fayne 

That yif he eate of the forboden tree 1 41 

The faire fruyte in Paradise p’sente, 

He shulde like vn to goddys bee, 

Of good and yvele to have the entendement : 

And for my sustir Trouthe was absent, 

And ye yourself also Rigtwitnesse, 

He was betrayhed slyly bi falsnesse. 

Wherfor, quod Mercy, y purpose vtterly 142 

Him to releve yif y can or may ; 

And y, quod Pees, wole helpe faithfully 
The greete ire and rancour to allay 
Of Judgment to putte it in delay ; 

And here vpon, to finde ful refuge, 

I wolde p’cede afore the hige Juge. 


&ofo iftercg anb iflee* brougte tlji* ^lee befor tbe 
3)uge. 



ND rigt forth with befor the kynge of glorye 
Mercy and Pees the cause brougte anoon, 
And in the hige hevenly consistorye 
Pees seide thus amonge hem ev'ychone : 

O blessid Lorde, that art bothe thre and oone, 

So plese it The benignely to here 
What y wole seye, and my sustir dere. 

And thoug that y be humble, meke, and free 
Forsothe, Lord, of duete and of rigt, 

Yit evere in oone my dwellyng is with the 
For seelde or nevere y parte oute of thi sigt, 

Pees is my name, that power hathe and mygt 
Thourg my konnyng hem that ben mortall foone 
By the helpe of the to accorde in to oone. 

And also, Lorde, as holy writte can telle, 

That of thi pees ther may non ende be, 

And eke thi pees dothe ev’ry wigte excelle 
And art thi selfe of verre duete 
Callyd the prince of pees and vnyte, 

And yit behoteth wretches to releve, 

That is mankynde, and shal nev’ from them meve : 
And Joob recordeth the holsomest fruyte 
Of alle this worlde spryngeth oute of pees. 

Now, Lord,sithe y am made to be refuite 
And to the wofule comforte and encrees, 

Graunte of thi grace nowe a fulle relees 
That y and Mercy may the foone confounde 
Of thilke caitif that lieth in prison bounde 
So that he may have liberte 
To goo at large, and have remission 
Of this thraldome and captivitie, 

And be deli^yd oute of his prisoun 
So that ther may be made redempcion 
For his servage and a finall pay 
Lord of thi mersy w l out more delay. 

And whan thei hadde hire mater ful purposyd 
Mercy and Pees with ful hige sentence, 

Touchyng man with synne so envoisid, 

The juge gave benigne audience ; 

And whan he hadde longe kepte silence 
For alle the skilles to him that thei laide, 

Yet at the laste to hem thus he seide : 

p?ofo Got) t fce faber of fcefcen angfoert) to iRetcg 
ant) 

p. |BiS^i 5 j|YNE owne dougtir next to myne allie, 154 
\ M HI Thoug youre requeste come of tendir herte 
l0.Mfl.BI Ye mote consider with a prudent ye 

Of Rigtwitnesse it may not me asterte, 

Liche youre axinge by favour to adv’te 
Vnto the cause that ye rep’sente, 

But Rigt and Trouthe fully wolde assente, 

Withouten whom y may not p’cede J 55 

To execute anymaner iugement, 

Wherfore lete calle hem in this greete nede, 

For y moste werche by hire avisement. 

And whan thei were come and p’sent 
Thanne Trouthe anoon touching this matier 
Seiden opynly that alle mygten here : 

Yf it so be this man that hathe trespast 156 

Ne be not dede for his iniquite 
Than vtterly the fraunchise is depast 
Bothe of my sister Rigtwitnesse and me, 

And fynally oure bothe liberty 

Gothe vnto nougt and oure jurediction 

But he be punnysshed for his transgression. 

The worde of God, that pleinly may not erre, 157 

Telde him aiorne withoute any drede 
The grete perelle of this mortall werre, 

Eteynge the appill that he mote be dede, 

But he of slouthe toke ther to noon hede, 

Wherfor he must as rigt list p’yde, 

With owt m’cy the doome of dethe abide. 

And thoug that Pees be of pite mevyd 
Man to deliv*e with a zeele of routhe, 
Rigtwitnesse wolde than be agreved 
With me to consente that am callid trouthe, 

And as me semyth it were to greete a slouthe 
Doome or cause plee or any sute 
With outen us tweyn to ben execute, 

Me seemeth eke my suster Pees dothe wronge 
To foster a Man and holde agen us tweyne, 

That hathe ben coVersaunt so longe, 

Amonge us discorde to restreyne. 

Therfor, quod Pees, now wole y not feyne 
To do myn office rigt to modefye 
That she of rigour cause him not to dye. 

Than, quod Rigt, of necessite 
Hit muste folowe thoug he were my brother 
That he mote dye by doome of equite 
Or in his name mote be dede some other : 

So of my schippe guyd ys the rothir 
That I ne may erre for wawe or for wynde 
More than the anker of trouthe wole me bynde. 
Certys, quod M'cy, so it not displese 
Un to youre wise and noble prudence, 

His dethe to you may be littl eese 
For holy writte reherseth in sentence, 

Yif ye consider in youre advertence, 

That deeth of synners the hige God to queme 
Is werste of dethis yif ye of rigt list deme, 

For synful blode ys noo sacrifice 

To God above that every thing may seyne : 

Than muste ye the dethe of oon devyse 
That is of synne innocent and clene, 

And as y troue undir the sune shene 

Thourg oute the worlde, to reherse al mankynde, 

Hit were fulle hard suche oone to fynde, 

For ruste with ruste may not scouryd bee 
Ne foule with filthe may be purified, 

And who is soiiid with dishoneste 
To wasshe a nother as it is not aplied 
Blak in to white may not be undied, 

Ne bloode infecte with corrupcion 
To God for synne ys noon oblacion. 

Figure herof yee may behoulde and see, 

As the Bible maketh mencion, 

How that a lamb of spotte and filthe free 

Some tyme was take by eleccion 

And offerid up in satissfaccion 

To God for synne, for to signifie 

That who that shulde for manys raunson dye 

Muste be clene, pure, and innocent 

Rigt as a lambe from ev*y spotte and blame : 

And trewly undir the firmament 

Ther was noone suche sithe Adam dide ataine 

The finite to eete for either halt or lame 

In sov’eigne vertue is al the kynde of man. 

Wherfor, quod Mercy, the beste rede that y can 

That Pees my sustir sese this discorde 

And alle the strife that is bitwene, 

And that we prei our juge and mygty lord 
To this matier benignely to seene 
And of his grace to shape suche a mene 
For Truth and Rigt so prudently ordeyne 
That Pees ne y have cause to pleyne. 

And this request is nougt agens Rigt 

Ne un to Trouthe pleynly noon offence 

Yif that oure juge of his grete mygt 

Ordeyne so in his providence 

To shape a weie thourg his sapience 

That Trouthe and Rigt be not displesid 

Thourg Pees and me thoug man be holpe and esid. 

l^ofoe t $ t JFaUer of f)efcene oongb tfrfgt flff j&usstrenne, 

$ap, whan that she had by reson fined i( 

Xtb That groundyd was pleinly vpon skylle 

KRjM The hige Juge by Mercy is enclined 
To condescende of grace to her wille, 

And in oudre wise her axynge to fiilfille, 

That Rigt be servyd and Trouthe not dismaied, 

That Pees and she shullen eke be wele apaied. 

And by sentence anoon diffinitif if 

The Juge seide for conclusion : 

An innocent pure and clene of life 
Shale mekely dye to paie the raunson 
For mannes gilte and transgression, 

And he so frely shale the dethe obeie 
In al his peyn that he noo word shal seie. 

And thus shale Rigt in alle man’e thinge I 7 

Have her desire and Trouthe shalle not faile 
To execute fully her axynge 
Finally to stynte this bataille. 

And for that Pees so moche may availe 
And Mercy eke shale not be agrevyd 
Her bothe axinge shale also be achevyd. 

To finde a man that shale undirtake 17 

This migti querel of mercy and pitee 
To suffer dethe oonly for manys sake, 

Uncompellyd freely of volunte, 

That as a lambe with oute spotte shal be, 

And with his blode shalle wasshe vndefoulyd 
The gilte of man with ruste of synne y-moulyd 

tie $abex of Jebene tolbe tf)e$e itff gugtrgn f)ofo 
J>g* oone cl)Ube #boU)e take manfegnbe. 

(£ap. mmVT ^ or t( ? wote w ^ at stock he shal sprynge, 1 72 
xb g§ IgH| Of what kynrede and of what astate, 
pJSi l My s °thfast worde eternally lyvynge, 

Myne owne sonne with me increate, 

Shalle don be sente to be Incarnate, 

And wrappe him selfe in the mortal kynde 
Of man for love so that he may finde 
A clene grounde his paleice on to bilde 173 

In alle the erthe, nother of lyme ne stoone, 

But in a maide debonaire and mylde, 

The humble dougtir of Juda and Sion, 

And vnto her shalle Trouthe and IVTcy goone 
By oone accorde sente afore my face 
Liche my devyse to chese me a place, 

And seie to her in alle man’e thinge 174 

Her tabernacle that she make faire 
Agen the comynge of her mygty kynge, 

Whiche is my sonne and myne owne aire, 

That in her breste shale have his repaire, 

Where Trouthe and Mercy shulle to gyder mete 
By oone assente and her rancour lete, 

And ther shal Pees kisse Rigtwitnesse, 175 

And alle the sustirs accorde in oon place, 

And Rigt shalle leve alle her sturdynesse, 

And Trouthis swerde shalle no more manace, 

And finally Mercy shalle purchace 
A charter of pardoun liche as this maide clene, 

And whiche for man be so goode a mene 

That he shalle nowe ascape daungerlees 
Amid the forest free from ev*y trappe, 

While the maide that causeth alle this pees 
Hathe the vnicome slepyng in her lappe, 

That thourg mekenesse shal his home so wrappe 
Ther it was wont to slee by violence. 

Thourg dethe it shal agen dethe be diffence, 
Agenis venym more holsome than triacle, 

Every poyson asofte and asswage, 

Whan the lyon maketh his habitacle 
Wyth in a maide but of tendir age, 

And Gaubriel shalle goon on message 
To her anoon, myne owne secretarye, 

With new tydynges, and noo lenger tarye. 


?2?ofoe (Saubriel toa£ sente to ©ute Eafcg. 

ND rigt forth w‘ the aungel taryeth not, 3 
But hilde his weie from the see of glory 
Vn to this maide clene in wille and thougt, 
Where as she sate in her oratorye 
With hert ententif and w‘ hoole memorye 
Erecte to God and alle her fule mynde, 

To whom the aungelle whan he dide her fynde 

Benignely with alle humilite 

Seide vnto her anoon as ye shullen here : 

Heile, ful of grace, our Lorde is with the, 

Ne drede the nougt but be rigt glad of chere 
That art to God so acceptable and deere, 

That hoole his grace is vpon the falle 
To be moste blessid amonge women alle. 

And with that worde, thourg- grace of Goddys mygt, 180 
A 1 hoole the sunne of the deite, 

That from heven his blissful bemys brigt 
Shadde on the erthe of oure humanite, 

Whan in the breste of a maiden free 

The Holy Goost by free election 

For her mekenesse hathe made his mansion. 

For whan that Bernard some tyme gan beholde 181 

With thougt uplifte by contemplacion, 

The brigte sune in hert he gan to colde, 

Inly astonyed in his aspection, 

And fill devoutely in a meditacion, 

Thereof remembryng as he gan take hede, 

Seide even thus quakyng in a drede : 


A Zamentarfon of 5be(nt VernarD, 

LORDE, quod he, y am a gryside, 182 

And sore a dredde to loke on this clemesse, 
And yit wel more with feere y am supprisid 
For to beholde for myne unwirthinesse 
Any worde to write or to expresse 
Of this misterye and great privitee, 

Benigne Lorde, lest thou seie to me 

What, art thou bolde or darst in any wise 183 

My Rigtwitnesse to telle or to wrigte, 

Or to presume so hardely to devyse 
Mi testament with thi mouthe endyte : 

That certys Lord, but yif thou respyte 
My wretchednesse by supporte of thi grace 
I greetly drede of dethe for my trespace. 

ft Recapitulation of tile (Worths of ffiaubriel to 
©ute SaDp. 

LORDE, whos mercy gothe not to decline, 189 
But ev^y liche stondyth hoole in oone, 

That some tyme sentyst don fro' Seraphyn 
To Isaie an aungel with a stoone 
Wherw* he began to touche his mouthe anoon 
To purge his lippis frome alle pollution, 

So lete thi grace to me dissende a don 
My rude tounge to explite and speke 190 

Some what to seie in comendacion 
Of her that is welle of womanhede, 

And thourg her helpe and mediacion 
Be to my stile fulle direction ; 

And lette thi grace alweye be p’sente 
This booke to further after myne entent, 

For of my selfe to vndirtake 191 

To speke or write in so devoute matere, 

Litel wonder thourg y tremble or quake 
And chaunge bothe continance and chere, 

Sithen this maide of vertue tresorere 
Pturbyd was in looke and in visage 
Of Gaubriel to here the message, 

And ful demurly stille gan abide, 192 

And in her herte castyng up and don 
Fulle prudently vpon ev*y syde 
The maner of this salutacion, 

And howe it mygte in conclusion 
In any wise fully p’formyd be, 

She stondyng hoole in her virginite. 

And whan the aungel sawe her lowlyhede, 193 

And the hooly reednesse also in her face, 

He seide, Marie, for noo thinge that thou drede, 

For to fore God thou hast fcunden grace, 

And shalt conseyve within a litel space 
And in thy wombe a sone of alle vertu. 

And shalte him calle whane he is borne Ihu, 

That shale be grete and namyd sothefastly 194 

Sone of the higest that ever was of mygt, 

And God to him shalle give seete ful iustly 
The se of David, his oone fadirs rigt, 

And he shal reigne in ev*y wigtis sigt 
In the house of Jacob eternally by lyne 
Whos kyngdom ev’e shale laste and nev*e fyne. 

And thoug his heeste were passyng of rennon, 195 

Surmountyng eke as in excellence, 

That vtwardly gaf so mVeilous a son 
And wondirfulle to her audience, 

Yit she ful mekely of grete rev'ence, 

And looke doncaste of her yen clere, 

Benygnely the aungel gan enquere 

In what maner shale this thing betyde 196 

Sithen y noo man knowe in noo degree. 

Quod Gaubriel, within thi blessid syde 
The Holy Goost shale y thronyd bee 
And alle the vertue of the Trinite, 

Enclose shalle in thi breste so clene 
The sune of life with alle his bemes shcne. 

Wherfor this childe that shal of the be borne 197 

Shalle callyd be Goddys sone entere. 

Beholde and see a litel here to fome 
Elisabeth, thin owne cosyn deere, 

Conseyved hathe sithen goon half yeere, 

Thoug she for age wente to have be bareyn, 

And is w* childe to putte alle in certeyn 

That to God is no thing impossible 198 

But as him liste may ev*y thing fulfille 
Vnto whos worde be fully nowe credible. 

Biholde, quod she, of God the meek ancille 
With alle my herte obeying to his wille 
In ev'ry thing rigt as him liste it be 
And liche thi worde falle it vn to me. 

Loo she that was chosen for to been 199 

Of alle the worlde lady and emp’esse, 

Of heven and erthe allone to be quene, 

And Goddys moder for her holynesse, 

Loo for alle this howe lowely w* mekenesse 
She alle comitteth vn to Goddys wille 
And as he ordeyneth redy to fulfille, 

And nolde calle her selfe noon other name 200 

But Goddys handmaide in fulle lowe man’e. 

O where is all the transitorie fame 
Of pompe and pride and surquedrie in fere, 

Where is youre boste or daren ye appere 
With youre forblowyng vanyte, 

Sithen that a maide thurg her humilite 

Of pride hathe nowe wonne the victorie 201 

And openly hathe given him a falle 

Thourg whoos lownesse the hige kyng of glorie 

Within her wombe hathe made in specialle 

His dwellyng place and his hospitalle, 

And with oon worde of the maide y- spoke 
The Hooly Goost ys in her breste y-loke. 

ND whan the aungel fro her dep'tyd was, 
And she allone in her tabernacle, 

Rigt as the sune percith thourg the glas, 
Thourg the cristad birell of spectacle, 
Withouten harme, rigt so bi miracle 
In to her closet the faders sapience 
Entrid ys withouten violence 
Or any weme vn to her maidenhede 
On any side in party or in alle, 

For Goddys sone takyng our manhede 
In her hathe bilte his paleis principal, 

And vndir pigte this mansion rial 
With seven pillers as made in memorie, 

And therin sette his reclinatorie, 

Wich is p’formyd al of pure golde, 

Oonly to us for to signifie 

That he alle hooly made hathe his holde 

Within this maide that callyd is Marie ; 

And seven pillers that shulden this maide gie 
Been sevene spiritis, so as y can disseme, 

O God above, this maide to goveme, 

For alle the tresour of his sapience, 

And alle the wisdome of hevene and erthe ther to, 
And alle the richnesse of spiritual science, 

In her were shitte and closid eke also, 

For she is the toure, withoute wordys mo, 

And house of ivor in wiche Salamon 
Shitte alle his tresour in his possession. 

In token playnly she shulde socoure be 
Vnto manky nde manly for to fygt 
Agen the devyle that hathe in his pouste 
Alle Madian with his felle mygte, 

And thourg the helpe of this maiden brigt, 

And thurg the dewe of her hevenly grace, 

We shulle this serpente from our bondes chace. 
She was also of golde the riche urne 
Kepyng the man of oure salvacion, 

That alle oure woo may to joie tume 
With holsome foode of p’fection ; 

And eke she was in signification 

The yeerde of Aaron w* fruite and leves lade, 

Of vertu most to comforte vs and glade. 

She was the auter of cedre, golde, and stone, 
Stedfast and trewe of p’fection, 

And as the cedre conservyng ay in oone 
His body clene from alle corrupcion, 

And for to make a ftille oblacion 
Of ev*y vertue to God in chastite, 

She shone as golde by parfite charite. 

And on this auter she made her sacrifice 
With fire of love brennyng as brigt 
To God and man in ev^y man’e wise 
As doon the sterrys in the frosty nygt ; 

Her frankensense gaft so clere a ligt 
Thourg good ensaumple that the parfit levene 
Of her lyvyng raugte unto hevene. 

She was the trone where that Salamon 
For worthinesse sette his rialle see, 

With golde and ivor that so brigt shone 
That al aboute the beaute men may see, 

The golde was love, the ivor chastite, 

And twelfe lyonns so grete huge and large, 
That of this werk bare up the charge, 

Of the oolde lawe weren p’phetes twelfe 216 

That longe biforne gan behoulde and see 
That Salamon, Goddys sone him selfe, 

Shulde in this maide beholde his riail see, 

So that in sothe her clene virginite 
To be a modir shulde noo thing lette, 

Amydde her brest he his troone sette. 

She was also the woman that seint John 217 

Sawe in hevene so richely appere, 

Cladde in a sune, the wiche brigter shoone 
That Phebus dothe in his large speere ; 

And twelfe sterres that passingly were clere, 

So as to him plainly dide seme, 

Weren sette above in her diademe. 

And as him thougte at her feete ther stode 218 

A large mone brigt and no thing pale, 

In figure oonly that she that is so good 
To swage the bitter of our oolde bale, 

The svnne of life made to avale 

Dovne to the erthe to gov'ne vs and guyde. 

And eke the moone to us dothe signifie 

Alle hooly chirche large to biholde, 219 

Whiche in this maide hadde hir original!, 

Whan finally with his rightis oolde 
The sinagoge of Jewys hadde a falle, 

For in this maide the firste faithfule walle 
Of hooly chirche God gan first to bilde 
Whan w* his sone he made her goo w l childe. 

And to reforme the rudenesse vtterly 220 

Of blynde folkys that konne not parcey ve 
Howe that Marie mygt kyndely 
A maide be and a childe conseyve, 

That yif him liste resoun to conseyve 
That may examplis rigt y nowe fynde 
Of this mater accordynge vn to kynde. 

ftuttit tondusrfon# agente bnbileful men that jmen that 
<&xizt mggtt not be borne of a maiDe* 

BLYNDE man that thurg thin iniquite 221 
Why haste thou loste thi reson and thi sigt, 
That thou of malyce list not for to see 
How Crist Ihu thurg his greet mygt 
To his disciples helde the weye rigt 
Thourg the gatis shitte by greet deffence 
Without brekyng or any violence ? 

Whi mygt he nougt of his magnificence 222 

Within a maide make his mansion, 

And she yit fonde in hige excellence 
Of maidenhede from all corrupcion ? 

Ye ben to blynde in youre descrescion 
That liste not see also how he roose 
From dethe to life and his sepulture close. 

And here w* alle thou maist also adv*te 223 

Howe he fulle graciously of his mygty grace 
Made Peter oute of prison sterte, 

And where him liste freely for to pace, 

And yit the dorys were shitte of the place. 

What wondir than thoug that God by miracle 
Within a maide made his habitacle, 

And be^ng cloos and parfitly shitte 224 

With alle the boundys of clene virginite, 

So sothefastly her clenness was not lette 
Vpon noo side ne her chastite 
But incresid and fairer for to see 
That Goddys sone liste to ligte a don 
Within this maide to make his mansion. 


Digitized by Google 


+ra 


52 


The Life of Our Lady . 


Eke Hildefone telleth of a tree 225 

In stede of fruite that berith briddys smale 
Krom yere to yere by kynde as men may see 
Withoute medlyng of female or of male, 

This verrely is sothe playnly and noo tale ; 

Than wonder not thoug Criste were borne bitwen 
The chaste sydys of a maiden clene. 

Eke certeyn bryddys called vultures 226 

Withoute medlyng conseiven by nature, 

As bookes seyn w‘ oute any leese, 

And of her life an c yeere endure ; 

Than the lorde of every creature 

That causeth alle noo wondir thoug y seide 

Thoug that he were conseyved of a maide. 

And Plunius in bookis natural 227 

Write of a roche grete and large also 
That will remeve w* a fynger smale, 

But yit a man doo alle his mygt therto 
Hit wole not steere nether to ne froo, 

Rigt so this maide that is of vertue moost 
With a fynger of the Hooly Goost, 

And with a touche of his mygti grace, 228 

Conseyved hathe stedfast God and man, 

That nev’ mygt remeve from her face 
Of thilke avowe that she first began 
To be a maide as ferforthe as she can 
In hert and wille as any roche stable 
That from his grounde is not remeveable. 

This clerk also, this wise Plunius, 229 

Seithe in Tauriche ther is an erthe founde 
That of nature is so vertuous 
That wole cure ev*y man’e wounde, 

Rigt so Marie was the erthe sounde 
That God oute chese bi eleccion 
To bere the fruyte of oure redempcioun, 

That shulde be helthe and also medecyne 230 

To alle oure woundes whan thei ake or smerte, 

And oure greves and oure hurtys fyne, 

From dethe to make vs to asterte 
With holsome bawme p'ceyng to the herte, 

That shale to helthe sodeynly restore 

Our festryd soorys that thei shulde ake no more. 

And fourther more, this auctour can eke telle, 231 

Within his booke who so loke a rigt, 

To Jubiter sacred is a welle 

That whan it hathe queynte the brondis brigt 

That este agen it gevith hem a newe ligt, 

Who liste assaie sothe he shalle hit fynde. 

What wondir than thoug the God of kynde 
Amyddis the welle from filthe of synne coolde 232 

Fulle of vertue w* faire stremys clere 
His loggyng toke and his mygty houlde, 

And thourg his grace sette it newe afeere 
With the Holy Goost that w* outen were 
She brente in love hatter than the glede 
Thoug she were coolde from alle flesshlyhede. 

And in Ffalisco, as him liste to writte, 233 

Is a welle that causeth eke of newe 
Whan ther drinken oxen to be white 
And sodeinly for to change her hewe, 

What mervayle than thoug the welle trewe, 

The welle of helthe and of life eteme, 

The lorde of alle, so as y can disseme, 

His stremes shedde into this maide free 234 

To make her whigtest as in holynesse, 

That bothe shulde maide and modir be, 

And ev* in oone kepe her clenness 
Withouten change, so that her whigtnesse 
Ne fadeth never in beaute ne coloure, 

Of maidenhede to bere bothe leef and floure. 

And who that wolde dispute in this matier 235 

I houlde him madde or els oute of mynde, 

For yif he have his ygon hoole and cleere 
He shale nowe see preefs y vowe be kynde, 

For he that made bothe leef and cynde, 

And with a worde this waste worldys wilde, 

Migte make a maide for to goo wt childe. 

And he that made the hige cristal hevene, 236 

The firmament, and also ev*y speere, 

The golden axtre and the sterres sevene, 

Citherea so lusty for to appere, 

And rede Marce w fc his steme chere, 

Migte he not eke oonly for oure sake 
Within a maide of man the kynde take ? 

And he that causith foulis in the aire 237 

In her kynde to waxe and multiplie, 

And fisshe eke with fynnes silver faire 
In deep wawes to gov'ne hem and guyde, 

And dothe on lyve and an othir deie, 

And giveth beestis her foode vpon the grounde, 

And in her kynde dothe hem to abounde, 

Sithen he is lorde and causeth alle thinge 238 

To have beyng, yif y shale not fane, 

And is the prince and the worthy kynge 
That alle embrasith in his mygty cheyne, 

Why mygt he nogt by power sov’eigne 
At his free chois, that alle may save and lese, 

To his modir a clene maide chese ? 

Who causeth the fruite of the harde tree, 239 

By vertu oonly that spryngeth from the roote, 

To growe and wexe, liche as men may see, 

With levys grene and newe blossomes soote, 

Is it not that lorde that for our alther bote 
Wolde of a maide, as y reherse can, 

Mekely be borne w* oute touche of man ? 

For he that dothe the tendir braunchis sprynge 
And fresshe flourys in the grene mede, 

That weren in wynter deede and eke droupinge, 
Of baume voide and of lustihede, 

Migte he not make his greyn to growe and sede 
Within her breste that was bothe maide and wife, 
Wherof is made the sothefast brede of life ? 

And he that graveth of his greete mygt 
Withoute poyntel in the harde stone 
And in the tabullys w* letters clere and brigt 
His ten p’ceptys and biddyngis eVychone, 

The same lord of his power allone 
Hathe made this maide here in erthe lowe 
A childe conseyve and no man to knowe. 

And he that made the bushy s to appere 
Alle on flawme w l feery sparcles shene, 

And whan Moisis gan to approche nere, 

And yit noon harme come to the bowis grene, 
The same lorde hathe conservyd clene 
His habitacle and his herber swete 
In this maide from alle flesshly hete. 

And he that made the yerde of Moises 
Of a serpente to take the liknesse 
In the halle amonge alle the prese, 

Where Pharao the pepul dide oppose ; 

And in the disert, the bibul berith witnesse, 

The ryver made renne oute of the stone 
The thriste to staunche of the pepul anoon : 

And over this for to verefie 

His grete mygt, Sampson the stronge man, 

As Judicum dothe plainly specifie, 

Dranke the water that from the chawle ranne : 
And he that made the floodys of Jordan 
To tume agein for love of Josue, 

That alle his pepul cleerly mygt see, 

And howe wawys a sondre gan breke 245 

And liche an hille to stande hige alofte : 

And he that made the asse for to speke 
To Balaam for he roode so softe, 

Whi mygt he not by power p’vyd ofte, 

Sithe he the yren made in the watir hove, 

Be of a maide borne for mannys love ? 

And he that made an aungel for to take 246 

Abucuk by a litille heere 
And sodenly brynge him to the lake 
In Babilome which was so ferre : 

And to vesitte, lyggyng in his feere, 

Danyel amonge the bestys rage, 

Til he to him brougte the potage, 

The dourys shitte of the stronge prison, 247 

For to aswage of hunger alle his payne, 

And in a moment to his mansion 
Fulle sodenly restoryd him agene : 

Why mygt he not as wel in certyn 

The same lord of a maide than 

Take flesshe and bloode and bicome man? 

And he that made the svnne at Gabaon 248 

To stonde and shyne vpon the brigte shilde 

Of Josue, and toward Achalon 

The moone also, as the hoost bihelde 

The longe day thei faugte in the feelde 

Agenn the kynges of mygty Ammorre, 

That his peple clerly mygt see ; 

And he that made the shade to retourne 249 

In the Orlage of kyng Ezechie 
By ten degrees oonly to parforme 
By heest ymade to him of Issaie, 

Whi migt he not, this lorde that alle shal guye, 

Of a maide by the same skille 
Freely he borne atte his owne wille ? 

And he that fedde w* v lovys smale 250 

Five thousand in solitarie place, 

Ffer in deserte sittyng in a vale, 

Thurg the foison and plente of his grace, 

The same lorde, why mygt he not purchace 
Within a maide duryng her maidenhede, 

Whan that him liste to take his manhede ? 

For as the bee bothe wexe and hony shede 251 

At the hyve, who taketh hede ther to, 

Rigt so Marie, flouryng in maidenhede, 

Bare in her wombe God and man also 
And yit in sothe she was bothe twoo 
I dare afferme in oon p'sone in feere 
A maide clene and Cristis modir dere. 

And as the Beeme shynyng from so fer 252 

Shedith his ligt as men may wel espie 
Withouten harme or hyndryng of the sterre, 

And so as Manna fel don fro the skye, 

Rigt so this floure that callyd is Marie 
With wombe halowid in to chastite 
Conseivid hathe in her virginite. 

And as the Bemake in the hard tree 253 

Of kynde bredith and the vyne flour, 

Causeth the wyne florre for to be, 

Thurg Bachus mygte as grapes gov'nour, 

Rigt so in sothe mankyndis savyour, 

As the bamak and floure oute of the vyne, 

Spronge of Marie she beyng virgine ; 

And as a worme vndir the hard stoone 254 

Of the erthe cometh w* oute engendrure ; 

And as the ffenix, of wiche ther is but oon, 

To ashes brent renueth by nature, 

Rigt so this lorde that alle hathe in his cure 
Oure kynde agein from synne to rennewe 
Toke flesshe and blode in this maide trewe. 

And as the snowe from Jubiter dothe falle 
Thurg the force of Sagitarius bowe, 

And Zepherus dothe the flowris shale 
On white blossomys whan she dothe blowe, 
Rigt so in sothe the grace aligte alowe 
Of the Holy Goost, like a wynde cherisshyng, 
Amidde the maide to make his dwellyng, 

And to the floure did noo duresse 
But parfitly conservyd hir beaute 
From ev*y storme of flesshly lustinesse, 

I liche fresshe of faimesse for to see 
As by examples moo than two or thre, 

As ye toforne have herde devyse, 

Whiche as me semyth ougte ynow suffise 
To alle that ben groundyd in the feithe 
Agens falshede to stonde at diffence. 

And yit in sothe, as seint Gregorie seith, 

Feithe hathe noo meryte where as evydence 
Or manys reson geveth experience, 

But he that leveth and fyndeth noo reson 

Ne kynde accordyng is worthi more guerdon, 

But if that any be nowe in this place 

That hathe doute or ambiguite 

Thurg false errour that dothe his hert embrace, 

Either of malice or of iniquite, 

For to accuse the virginite 
Of Marie, pleinly this is my boone. 

But yif so be that he amende soone 
And axe m’cy for his grete offence 
Of her that is of m'cy grownde and welle, 

That he of vengeance have exp’ience 
With Ixion don depe in helle, 

And that the clappere of his distuned belle 
May cancre sone, I mene his fals tunge 
Be doumbe for ever and nev*e este be runje, 

With hym I am no bet in charite 
Than ye have herde, at even and at morowe, 
For here my trouthe he get no more of me 
Save Cerberus y take him to borowe 
What ever he bee and leve him w* sorowe 
To Tantalus his hunger to appese, 

At fewe wordis passe over is an ese. 


©urc Zalis foent to 3)o1)n Vaptfgt* raolrfr, 

, [jSSPSSpR what in sothe vpon any syde 
P QAEH Is Phebus chare aperrid of his ligt, 
lELBeQl Thoug ygen rawe may not abide 

For to behold agenis his bemys brigt, 
Rigt so pleynly thourg the gowndy sigt 
Of eritekes may ndt susteine 
For to beholde the clennesse of this quene, 

May in noo wise sothely disencrece 
Her clere ligt ne her parfit brigtnesse 
Whos faire stremys shullen never sese 
Without eclips to shine in clennesse, 

For of this maide as bookes seyn expose 
Whan Gaubriel to hevene drowe the coost 
She replenisshid of the Holy Goost 
Roos up anoon, and oute of Nazareth 
Toward the mounteyns faste gan her hyee, 

And ther she salweth mekely Elizabeth, 

Within the house of trewe Zacharie ; 

And rigt forth with whan she dide espie 
Of Marie the meke salutation, 

And thourg her eris whan passed was the son, 

Within her wombe, pleynly this no tale, 264 

For verrey ioye and spiritual gladnesse 
The yonge Infaunte with his lymes smale 
Reioisid him, the Gospelle dothe expose ; 

And sche fulfillid in verre sothfastnesse 
With the Hooly Goost lowde gan to crye 
And evene thus seide vnto Marie : 

Blessid art thou amonge women alle, 265 

And of thi wombe blessid the fruite also, 

And howe to me of happe is nowe bifalle 
Mi lordis modir for to come me to, 

For verrey ioie y not what y may doo, 

For sothefastly thi gretyng as y heere 
Within my wombe my litil child nowe here 
Reioiseth him for gladnes as he can, 266 

That of alle woo myne herte it dothe releve. 

And blissid art thou that first this ioie began 
The worde of God so faithfully to byleve, 

Nowe be rigt glad and thin herte meve 
For alle thinges shale p’formyd bee 
That been of God behestid vn to thee. 

Marie than with a devoute entent, 267 

With looke benyngne and ful humble chere, 

The same houre being ay p'sente 
Elizabeth, her owne cosyn deere, 

With alle her herte anoon as ye shale heere, 

And alle the accorde and hoole melodie 
Of the Holy Goost, seide in hir armonye : 

fl?ofo ©ure Eattp matte Jftagnfffcat 

ITH laude and price my soule magnifieth 268 
Eternal lorde, both oon, two, and three, 

That alle athe made and ev’y thing no we gieth, 
Wiche of his mygt and bountevous pite, 

Of his goodnesse and hige benignite, 

Oonly of m’cy liste to have plesaunce 
For to consider and graciously to see 
To my mekenesse and humble attendaunce; 

Mi spirit also with hert and thougt in feere 269 

Reioisyd hathe with fulsome habundance 
In God that is my sov'eigne herte entere, 

And alle my ioye and alle my suffisaunce, 

Mi hole desire and alle my sustinaunce. 

Within my thougt so depe he is grave 

That but in him with oute variaunce 

In alle this worlde y can noo gladnesse have, 

For he from heven goodly hathe biholde 270 

Of his handmaide the humilitee, 

Wherof in sothe al oonly for he wolde 
Alle kynredys shalle blessid calle me, 

Of wiche the thanke, O lorde, be vnto the 
With preise and honour of ev*y voice and tunge, 

Thurg armonie of sothfast vnite, 

For this allone be to thi name sounge, 

For he to me hathe doo thinges grete 271 

Of hige renoun and passyng excellence ; 

His grace made so fully to me flete, 

For he is mygty of his magnificence, 

His name hooly and most of rev’ence, 

That while I leve it shalle me nev*e sterte 
With alle my trewe faithful diligence 
To thanke him of alle myn hoole herte. 

And he his m’cy moost passyngly famous 
From kyn to kyn, and so don to kynrede, 

Shale thurg his grace be so plentevous 
PerpetueUy that it shale p’cede, 

And specially to hem that louen and drede 
Mine owne lorde with herte wille and mynde, 

To suche his pitee shale ever sprynge and sprede 
Of dewe rigt and nev* be byhynde ; 

He hathe his arme enforcid and made stronge 
His dredfule mygte that men may see and knowe, 
And proude men thei reigne not fill longe, 

He seuerid hathe and made hem falle lowe, 

With alle his herte don of the whele hem throwe 
For to abate hir sirquidrie and pride, 

Or thay were ware her pompe was al ov’throwe 
Ful sodeynly and leide her boste aside, 

And mygty tyrauntis from her rialle see 
He athe avallid and y-putte a downe, 

And humble and meke for her humilitee 
He hathe enhaunsid to fulle hige renon, 

For he can make a transmutacion 
From lowe to hige, as it is seyn ful ofte, 

And whan him liste the dominacion 
Of worldly pompe to falle ful vnsofte ; 

He hathe fulfillid and fostrid in her nede 
With the goodis of plenteuous largesse 
Hem that weren hungry and indigent in drede, 
And hem relevyd of alle her wretchidnesse ; 

And he the riche hathe raugt from his richesse 
Fulle wilde and waste to walke vpon the pleine, 
And sodenly him ploungid in distresse 
Al solitarie and lefte him ligge in veyne, 

For he his childe chosen of Israel 
Benignely hathe taken to his grace, 

And of his mercy is remembrid welle 
To voide oonly vengeance from his face, 

And humble pees shale occupie his place, 
And pite shal be feffid in his stalle, 

And trouthe shale his rigt so embrace 
To sette mercy above his werkys alle, 

As he hathe spoken and faithfully bihigte 
To oure fadirs that hav ben her to foore, 

To Abraham and to his sede of rigte, 

That his mercy shal laste ev’more, 

For nere his mercy alle the worlde were lore, 
Vn to the wiche to make man atteyne 
He hathe made m’cy oure kynde to restore, 
And of alle his werkys to be sov'eigne. 


©ure aft’ tfre ftprt&e of *etnte SJo&n 19ap- 

tput tornrO to jiasarrtlK 

ND whan this blessid ditee 27 

Was seide to God devoutely of Marie, 

I fynde after playnly howe that she 
Stille in the house aboode of Zacharie 
Thre monthes, the Gospel may not lye, 

And after that y reede in certeyn 

To Nazareth that she wente agein 

And ther aboode in contemplacioun, 25 

In her praiers alle wey day by daye, 

With many an hooly meditacioun, 

To queme her lord in what she can or may, 

From whom her thougt went nev* away, 

Her ful mynde, ne her remembrance, 

For but in him she hathe noo plesance 

In alle this worlde of noo man’ thinge 2 So 

For alle her ioye was on him to thenk, 

What ev*e she dide preiyng or worchynge, 

Noo thing but he mygte in her herte synke, 

For finally whethir she wake or wynke 
Amydde her hert he was al weie p’sente 
So fixe on him was sette her hoole entent. 

And day by day this holy life she ladde, 281 

This parfite maide thurg hige devotion, 

So feruent love vn to God she hadde, 

Ther may be made noo division 

For she sequestrid her opinion 

From alle the worlde and lette it pleynly goon 

So hoole to God she gafe her herte allone 

For ever in love she brente more and more 282 

Toward God in his hige servyse 

Was alle her luste w* herte sette so soore 

Alle erthely thing she fully dothe dispise, 

And day by day her wombe gan to rise 
Thurg the fulfilling of the Hooly Goost 
Therin by loke whom she loved moste. 

Abreide, A.S., to awake, to start 
Abroode, A.S., abroad 
Adaweth, A.S., awakeneth 
Aforne, A.S., before 
Aire, heir 

Albumazar, an Arabian astro- 
nomer of the 9th century (?) 
Algate, A.S., always, although 
Alther bote, greatest good 

Ancjlie } L * T ' maids ' ry “‘ 
Aspection, sight 
Assofte, to soften 
Astoneyd, A.S., confounded, 
astonished 

Asswage ) A.S., to assuage, to 
Asswagen ] sweep away 
Asterte, A.S., to escape, to re- 
lease, to alarm 
At, that 

Attempance, temperance 
Auter, altar 

£« !■ 


Autentyk, powerful 
Autik, authentic, reliable 
Autoryte, A.N., authority; a text 
of Scripture or some recog- 
nised writer 

Avance, A.N., to advance, to 
profit, advancement 
Avallid, A.N., to cover, to let 
down 

Avise, advice, counsel 
Ay, A.S., ever 

Bale, A.S., mischief, sorrow 
Bandon, A.N., dominion, power, 
subjection 

Behoteth, to become, to be the 
duty of 
Befom } 

Bifom > A.S., before 
Biforne ) 

Ben, A.S., inf. m. to be ; pr. t. 

pi. are ; p.p. been 
Bemake, the barnacle goose 
Bersabe, Bathsheba 
Bette, adv. com. for better 
Bihigte, called, promised 
Bigonnen, A.S., p.p. begun 


Google 




66 


Glossary . 


Bootes Arcturus, the brightest 
star of the constellation Ursa 
Major 

Bote, medicine, remedy 
Brede, a board, broad, width 
Breide, attack 
Bounte, bounteous 
Brenne, bum 
Bryddis, birds 

Cercus, Croesus, king of Lydia 
Chawle, a jaw 
Chese, A.S., to choose 
Citherea, the star Venus 
Conclusyon, determination, 
judgment 

Conveied, recovered 

Coost ) NORTH, loss or risk, to 

Cost ) tempt 

Copys ) A.N., a cloak, a vest- 

Cope j ment 

Couthe, pa. t. of conne, knew, 
was able ; p.p. known 
Cynde, A.S., natural, kind 
Daliaunce, toying, wantonness 
Dan (lat. Dominus), lord, a 
title common to monks 
Debonaire, A.N., gentle, cour- 
teous 

Digne, A.N., worthy, disdainful, 
proud, dignity 
Dissense, strife, quarrelling 
Div’s, divers, several, sundry 
Doole, A.S., sorrow 
Donne, A.S., of a dun colour 
Dougt*, daughter 
Duresse, hardness or hardship, 
severity, confinement 
Eclyptyke, the ecliptic, or great 
circle of the heavens 


Eche, A.S., each, every 

Eke, A.S., also 
Eleyne, Helen 

Enlumine, A.N., to illuminate, 
to enlighten 

Envoisid, comforted, encouraged 
Enviroun, A.N., around, to beset 
Entent, A.N., intention 
Ennew ) to paint, to put on 
Ennewed ) the last colours 
Entendement, understanding 

Emysperye, the hemisphere 
Er, A.S., before, before that 
Eritekes, heretics 
Esperus,, the evening star 
Eteme, lat., everlasting 
Ev^ ) 

Ev’y \ ever y 

Even, of Efen, A.S., evening 
Ev^iche, A.s.,each one, every one 


Ev'yliche 

Evereliche 

Evereylik 


[ ever the same, 
always alike 

Ev'ychone, every one 
Explite, accomplish, perform 
Fabyon, Fabius 
Ferthe, fourth 

Feere, A.S., a companion ; in 
fere, together, in company ; 
fear, to terrify 
Feffid, obtruded, placed 
Flete, drop 
Florre, flower 
Flyse, fleece 
Foison, A.N., abundance 

Forne, A.S., before, sooner 
Foone, foes 

Forblowynge, A.S., blown up, 
swollen 
Flyse, Fleece 

Glede, a burning coal, a spark 
of fire 

Gold-bomed, burnished with 
Gothe, goeth [gold 

Golden axtre, of the sun 
Gree by gree, A.S., step by step 
Gryside, of gryfed, A.S., grieved 
Hem, very ; them ; he or him 
Her ) 

Here > pron. their 
Hir ) 

Heste ) A.S., command, pro- 
Heeste ] mise 
Hire, Her ; obj. case of she, is 
often put fbr herself, and with- 
out the usual preposition 
Herber, A.S., lodging 
Hildefome, S. Ildefonso 
Hove, A.S., to stop, or hover; 
to lift ; to move, &c. 

Holpyn j Help, helped 
Hondys, A.S., hands 
Hoote, A.S., hotly, eagerly 
I- or y-loke, locked up 
lades, Pleiades 
Iliche, alike 

Iocounde, A.N., joyous, pleasant 
Judicum, the Book of Judges 

Jurediction j A-N '’ jurisdiction 
Kynrede, A.S., kindred 
Konne ) A.S., bold, boldness ; 
Konnynge J to know, knowing 


T p« ( t0 gather ; to se- 

T { lect 5 t0 lose » t0 deli " 

u ( ver ; to lie, falsehood 
Levene, A.S., lightning 
Liche, A.S., like 

Lifelode, A.S., living, state of life 
Lere, A.S., learn 
List, A.S., to please 
Li ggy n g> A-S-j lying down 
Loggyng, lodging 
Loughen, laughed 
Lore, A.S., lost, knowledge 
Male, A.N., portmanteau 
Malencolye, illwill 
Marce, the star Mars 
Meredene, meridian 
Meint, A.S., mixed 
Morowe ) . _ 

Morwe ) A. S., morning, morrow 

Me, A.S., not, nor 
Nolde, A.S., would not 
Nevene, A.S., to name, to speak 
Oo, one, aye, ever 
Ov’goon, A.S., overgo, to pass 

pSS r ” v " 

Peregalle, equal 
Peine, A.N., penalty, grief 
Platly, A.N., flatly, plainly 

Pletyth | A ' Nl ’ t0 plead 
Plinius, Pliny the elder 
Possede, possess 
Pouste, A.N., power 
Purviance, providence, foresight 
Poyntel, a pencil for writing 

Quemme | A ' S- ’ t0 please 
Raught, reached, snatched away 

Reclinatory, a resting-place 
Rede, counsel 
Rewe, A.S., to pity or regret 
Rewis, beams or rays 
Routhe, A.S., pity, compassion 
Rothir, A.S., rudder 
Sapience, the Book of Wisdom 
Sawter, the psalter 
Scephea, Sophia 
Sekeness, sickness 
Sekimesse, A.S., security, surety 
Selde, seldom 

Serpentyne, pertaining to the 
serpent 

Sirquidrie ) O.N., presumption, 
Surquedrie ) arrogance, conceit 

Sithen } A - s, » slnce 
Skylle, A.S., reason 
Smerte, pain 
Son, sound 

loote } sweet 
Sowkyng, sucking 
Spica, a star in the left hand of 
Virgo 

Sterre, A.S., a star 
Sufferant, A.N., forbearing 
Suffisaunce, sufficient 
Swage, to assuage, to lessen 
Tauriche, Lesser Tartary 
Thilke,A.S.,this same, that same 
Thoo, A.S., then, when 


Thoug, though 
Thourg, through 
Thrid, A.S., third 
Thritty, A.S., thirty 

Toforn \ A-S '’ before 
To fyn, A.N., to end 
Tresorere, A.N., treasure 
Trestisse, trusty, trusting 
Trewer, A.N., truce 
Triacle, a remedy, an antidote ; 
there was anciently a medi- 
cine of this name, which seems 
to be the allusion meant 
Trowe, A.S., to believe, to think 
Twynne, to separate, to divide 
Undirpigte, A.S., propped up 
Verrey, A.N., true 
Waker, A.S., watcher 
Wawe, woe 

Wawys \ A - s ‘> seas - waves 
Weme, A.S., corrupt 
Weren, were 

Werrey, to make war, worry 
Worch ) 

Worche > to work, working 

Worchynge ) 

Wote, A.S., to know 
Ye ) 

Yen \ A • s • , eye » eyes 
Yfalle, fallen 
Ysage, wise 

